Όμορφος κόσμος, μαγικός: Προϊστορικές βραχογραφίες στην Ελλάδα\nΠαγγαίο όρος, Κρυονέρι Καβάλας\n500.000 χρόνια πριν.\nΤο 1981 σε συνέδριο που έγινε στη Καβάλα οργανωμένο από την "Παύλιο" Εταιρεία Ιστορικών Μελετών και υπό την αιγίδα του Υπουργείου Πολιτισμού, για τις βραχογραφίες στο Κρυονέρι Καβάλας (καβαλάρηδες, τόξα, ακόντια, ήλιοι και γενικότερα στοιχεία της φύσης,) συμμετείχε και ο ανθρωπολόγος καθηγητής της Ινδίας Σ.Μ. Μισρά, που κατά τη γνώμη του, μετά από έρευνα που έκανε στην περιοχή τις χρονολογεί στο 500.000 χρόνια π.Χ.\nΣτις βραχογραφίες του Παγγαίου υπάρχει χάραξη του ζωδιακού κύκλου. Το Λιοντάρι είναι ένα από τα σχέδια που υπάρχουν χαραγμένα πάνω στο βράχο σε ημικυκλική διάταξη και αποτελούν έναν πανάρχαιο ζωδιακό. Αυτός ο ζωδιακός ξεκινάει από τους Διδύμους και φθάνει μέχρι τον Τοξότη και ίσως τον Αιγόκερω.\nΟι Δίδυμοι απεικονίζονται πάνω στον βράχο από δυο μεγαλόπρεπους πολεμιστές με ακόντια κι ασπίδες και σε ορθή γωνία ο ένας με τον άλλο. Μάλιστα του κάθετου πολεμιστή το ακόντιο τελειώνει σε αγκυλωτό σταυρό, γνωστό σύμβολο των Θρακών της περιοχής που συμβόλιζε τον Ήλιο (Απόλλωνα) κατά την αρχαιότητα.\nΟι Έλληνες όμως και οι Ρωμαίοι επικαλούνταν τους Διόσκουρους και σε στιγμές πολέμου και πολλές φορές ορκίζονταν και σ' αυτούς, ίσως γιατί ο Κάστωρ (Απόλλων) φημιζόταν για την ιππευτική του ικανότητα και ο Πολυδεύκης για τη δύναμη των χεριών του. Τα αρχαιότερα, όμως, ίχνη της λατρείας των Διδύμων βρίσκονται στα μυστήρια της γειτονικής Σαμοθράκης που αναφέρονται ως μεγάλοι Θεοί, Εφέστιοι, Κουρήτες και ουράνιοι Δίδυμοι"....\nΈνα άλλο σχέδιο, που παρουσιάζει ενδιαφέρον από τις βραχογραφίες του Παγγαίου, είναι ένα σχέδιο για υπερσύγχρονο διαστημικό όχημα με αποθήκη καυσίμων, ραντάρ, πίνακα ελέγχου, καμπίνα πλοήγησης και πλοηγό. Ένα σχέδιο που έρχεται να στηρίξει τη θεωρία ότι οι φυλές αυτές των Θρακών (Αρίων) του Παγγαίου είχαν μνήμες από ένα πολιτισμό ανώτερο και εξελιγμένο. Ένα πολιτισμό που ενδεχομένως κάποτε να καταστράφηκε ή να εξαφανίστηκε για λόγους που δεν γνωρίζουμε αυτή τη στιγμή. Εκείνο, όμως, που δεν μπορούμε να προσπεράσουμε είναι οι βραχογραφίες και τα θέματα των σχεδίων τους. Παρόμοια σχέδια έχουν βρεθεί στον αρχαίο πολιτισμό των Μάγια στο Τσιάπας του Μεξικού, όπου ο Ρώσος επιστημονικός συγγραφέας Κατάντσεφ πιστεύει ότι πρόκειται για την αναπαράσταση ενός διαστημικού οχήματος πλήρους με σύστημα αεροπλοήγησης, στροβιλοσυμπιεστή, πίνακα ελέγχου, δεξαμενές, θάλαμο καύσης, τουρμπίνα και εξάτμιση. Παρόμοιο αντικείμενο έχει βρεθεί στο Τοπρακκαλέ της ανατολικής Τουρκίας (χώρος που άλλοτε ζούσε η Αρεία φυλή στους πρόποδες του Αραράτ). Έχει μήκος 22cm, πλάτος 7,5 cm και ύψος 8 cm και ανήκει στη περίοδο της Ουρ (3000 π.Χ.). Είναι βέβαια φανερή η ομοιότητα αυτού του αντικειμένου μ' ένα σύγχρονο μονοθέσιο, διαστημικό όχημα παρόλο που λείπει το κεφάλι του πιλότου. Το αντικείμενο εκτίθεται στο αρχαιολογικό μουσείο της Κωνσταντινούπολης....\nΣέρρες -Αγγίτης ποταμός.\nΣτο Γονικό- Σε ένα Πομάκικο χωριό του Έβρου, μετά από το Δέρειο και τη Ρούσσα, το Γονικό, καθ' οδόν προς το ύψωμα Χίλια, υπάρχουν δυο βραχογραφίες του 1100 π.Χ., που επιβεβαιώνουν με τις εγχαράξεις τους την παράδοση που θέλει τον Ορφέα να έζησε στην ίδια περιοχή.\nΣτην Έδεσσα βραχογραφίες και ευρήματα από τα σπήλαια και τον περιβάλλοντα χώρο τους (λίθινα εργαλεία, ακμές, βέλη κλπ.), οδηγούν στην υπόθεση ότι πρώτοι κάτοικοι των Λουτρών, μόνιμοι ή εποχικοί, ήταν οι κάτοικοι των σπηλαίων (τέλος νεολιθικής εποχής – εποχή χαλκού), ενώ η ανακάλυψη οστράκων (θραύσματα κεραμικής) μέσα στα σπηλαιοκαταφύγια μαρτυρούν την κατοίκησή τους από κτηνοτρόφους, κάποια παρελθούσα χρονική περίοδο.\nΣπήλαιο της Καστρίτσας Ιωαννίνων. Την παρουσία του παλαιολιθικού ανθρώπου μαρτυρούν τα λίθινα εργαλεία, που βρέθηκαν στις ανασκαφές που έγιναν στο σπήλαιο της Καστρίτσας. Άλλα ευρήματα από την ίδια θέση και τη θέση Κλειδί στην κοιλάδα του Βοϊδομάτη, βεβαιώνουν τη συνέχιση της κατοίκησης και κατά την Ανώτερη Παλαιολιθική περίοδο (33.000-8.000π.Χ.).\nΣτη Μάνη, Σπήλαιο Αλεπότρυπα Δυρού. Ασημένια κοσμήματα, χάλκινα εγχειρίδια, αλλά και βραχογραφίες και πιθανά σημάδια γραφής της νεολιθικής εποχής περιλαμβάνονται ανάμεσα στα πλούσια ευρήματα των συνεχιζόμενων ανασκαφών. Τα πολυπληθή ευρήματα του Νεολιθικού Μουσείου Δυρού μιλούν για τη ζωή, τις δραστηριότητες και το υψηλό πνευματικό επίπεδο του ανθρώπου που έζησε εκεί οργανωμένος σε κοινότητα κατά την διάρκεια της 5ης και 4ης χιλιετίας π.Χ.\nΗ νεολιθική κοινότητα στο Δυρό αναπτύχθηκε κατά το διάστημα του 5.000 – 3200 π.Χ. (νεότερη και τελική νεολιθική περίοδος). Η ζωή της κοινότητας διεκόπηκε όπως φαίνεται απότομα γύρω στα 3200 π.Χ. από έναν ισχυρό σεισμό, ο οποίος προκάλεσε κατάρρευση βράχων με αποτέλεσμα να φράξει η είσοδος του σπηλαίου. Οι εγκλωβισμένοι στο σπήλαιο άνθρωποι πέθαναν από πείνα (όπως μαρτυρούν οι άταφοι σκελετοί), ενώ όσοι βρέθηκαν στο ύπαιθρο, εγκατέλειψαν την περιοχή γιατί στερήθηκαν το πόσιμο νερό που υπήρχε στην λίμνη της Αλεπότρυπας.\nΚαλαμάκια Μάνης. Ένα από τα πιο καλοδιατηρημένα σπήλαια είναι αυτό που ανοίγεται στην τοποθεσία «Καλαμάκια», ακριβώς στην είσοδο του όρμου του Οιτύλου. Το σπήλαιο κατοικήθηκε κατά τη Μέση Παλαιολιθική περίοδο και πιο συγκεκριμένα πριν από 100.000 ως πριν από 40.000 χρόνια περίπου. Εκείνη την περίοδο η θαλάσσια στάθμη βρισκόταν πολλές δεκάδες μέτρα χαμηλότερα και η ακτή πολύ πιο μακριά από τη σημερινή.\nΑπήδημα Μάνης. Δύο ανθρώπινα κρανία "ηλικίας" 300.000 ετών - Ο αρχάνθρωπος της Μάνης αποσιωπάται από την επίσημη Ανθρωπολογική επιστήμη. Η ανακάλυψη των δύο ανθρώπινων κρανίων στο σπήλαιο αυτό αποτελεί μία σημαντική τομή στα μέχρι σήμερα στοιχεία της ανθρωπολογικής ιστορίας, που παρόλα αυτά παραμένει προκλητικά θαμμένη κάτω από τις σκόνες των επίπονων εργασιών, όλων εκείνων που υλοποιούν την έρευνα. Τα κρανία ανήκουν στην προγονική μορφή του Homo Neanderthalensis και η ηλικία τους προσεγγίζει τα 300 χιλιάδες χρόνια.\nΣτην Εύβοια. Στο σπήλαιο Σκοτεινή στο χωριό Θαρρούνια κοντά στο Αλιβέρι, έγινε μία σημαντική ανασκαφή, που διήρκεσε 6 χρόνια. Πρόκειται για ένα ορεινό σπήλαιο, στο οποίο βρέθηκαν πολλά ευρήματα της Νεώτερης Νεολιθικής από το 5.300 μέχρι το 330 π.Χ. Μάλιστα κοντά στο σπήλαιο ανασκάφηκε και ένας οικισμός και ένα μικρό νεκροταφείο.\nΣτην Ανδρο, Στρόφιλα, παράσταση πλοιαρίων 4.500-3.300 π.Χ. Προς το παρόν, οι βραχογραφίες του νεολιθικού οικισμού Στρόφιλας της Άνδρου που αποκάλυψε η αρχαιολόγος κ. Xριστίνα Tελεβάντου, κρατούν σκήπτρο της μοναδικότητας στον ελληνικό χώρο. Στην είσοδο της πύλης του οικισμού υπάρχει χαραγμένο ένα πλοίο μήκους 30 εκατοστών. Αλλά και άλλα καραβάκια υπάρχουν κατά μήκος του τείχους. Σε μια δεύτερη βραχογραφία που εντοπίστηκε, κάτω στη ρίζα του τείχους και σε απόσταση 1 μέτρου από αυτό, απεικονίζεται μια σύνθεση με 17 ζώα, ένα γουρουνάκι, διάφορα αιλουροειδή, ελάφια, ημικυκλικά παρουσιασμένα σε δυο σειρές αντικρυστά. Δεν είναι μεγάλα, όπως τα πλοία. Δεν υπερβαίνουν τα 5 εκατοστά το καθένα.\nΣτη Νάξο υπάρχουν βραχογραφίες της Πρωτοκυκλαδικής II στην Kορφή τ' Aρωνιού. Στη Φολέγανδρο υπάρχουν βραχογραφίες.


Η Ducati αποκαλύπτει τις Streetfighter V2 και Streetfighter V4 SP - Now24.gr\nΗ Ducati αποκαλύπτει τις Streetfighter V2 και Streetfighter V4 SP\nΗ Ducati επεκτείνει την οικογένεια Streetfighter με την εισαγωγή δύο νέων μοντέλων: την εντυπωσιακή Streetfighter V2 και την κορυφαία Streetfighter V4 SP. Οι δύο μοτοσυκλέτες αποκαλύφθηκαν κατά τη διάρκεια του τέταρτου επεισοδίου της διαδικτυακής σειράς Ducati World Première.\nΗ νέα Streetfighter V2 είναι μία sports naked μοτοσυκλέτα με μοναδικό χαρακτήρα. Καλύπτει τις ανάγκες των αναβατών που αναζητούν μια μοτοσυκλέτα που συνδυάζει το DNA της σπορ Panigale V2 με τη συμπεριφορά και το εντυπωσιακό στυλ της Streetfighter. Μία ευκολοδήγητη μοτοσυκλέτα, με τόση ισχύ όση χρειάζεται για δυναμικές επιδόσεις και μέγιστη διασκέδαση στην οδήγηση. Αυτό το project είναι καρπός της επανερμηνείας της επιτυχημένης “Fight Formula” της Ducati, αυτή τη φορά όπως εφαρμόζεται στην Panigale V2, απογυμνωμένη από τα φέρινγκ και εξοπλισμένη με ψηλό και φαρδύ τιμόνι.\nΗ νέα Streetfighter V2 είναι δυναμική και χαρακτηρίζεται από μια πραγματικά αιχμηρή σχεδίαση, που αγκαλιάζει τα κλασικά στυλιστικά στοιχεία της Streetfighter V4, ξεκινώντας με τον χαρακτηριστικό προβολέα, που θυμίζει τον DRL προβολέα σχήματος V, χαρακτηριστικός των σπορ μοτοσυκλετών Ducati, εμπνευσμένος από το διάσημο χαμόγελο του Τζόκερ.\nΗ σχεδιαστική φιλοσοφία πίσω από αυτό το νέο μοντέλο βασίζεται στη μηχανολογική κληρονομιά από την Panigale V2, με τον κινητήρα Superquadro ως στοιχείο έδρασης του πλαισίου.\nΗ εργονομία είναι εστιασμένη στον αναβάτη και επικεντρώνεται στην καθημερινή χρήση στον δρόμο με τις πρόσθετες αξίες του σπορ χαρακτήρα και της άνεσης. Το ψηλό και φαρδύ τιμόνι από αλουμίνιο αντικαθιστά αυτό της Panigale V2. Η σέλα τώρα είναι φαρδύτερη και έχει νέα επένδυση που συμβάλλει στο να κάνει τη μοτοσυκλέτα ακόμα πιο άνετη. Επιπλέον, τα μαρσπιέ έχουν αλλάξει θέση για να αυξηθεί ο χώρος στα πόδια. Όλες αυτές οι βελτιώσεις επιτρέπουν στον αναβάτη πλήρη έλεγχο στη σπορ οδήγηση ενώ ταυτόχρονα διευκολύνουν την καθημερινή χρήση.\nΟ κινητήρας της μόλις 178 κιλών Streetfighter V2, είναι ο Superquadro των 955 κ.εκ., προδιαγραφών Euro 5, ικανός να αποδίδει μέγιστη ισχύ 153 ίππων στις 10.750 σ.α.λ. και μέγιστη ροπή 101,4 Nm στις 9.000 σ.α.λ.. Αυτός ο κινητήρας είναι όχι μόνο εύχρηστος στην καθημερινή χρήση και απολαυστικός στο δρόμο, αλλά ταυτόχρονα αποτελεσματικός και εξαιρετικός στην πίστα. Σε σύγκριση με την Panigale V2, η Streetfighter V2 έχει μικρότερο τελικό λόγο μετάδοσης (15/45 έναντι 15/43), με αποτέλεσμα μεγαλύτερη ροπή στον τροχό σε ταχύτητες καθημερινής χρήσης και καλύτερη απόκριση στο άνοιγμα του γκαζιού.\nΚατά την ανάπτυξη αυτού του νέου μοντέλου, οι μηχανικοί της Ducati εστίασαν την προσοχή τους στο στήσιμο του πλαισίου. Στην πραγματικότητα, ο κινητήρας Superquadro χρησιμοποιείται ως στοιχείο έδρασης του μονοκόκ πλαισίου από χυτό αλουμίνιο, στερεωμένο στην κεφαλή του κινητήρα. Το μονόμπρατσο ψαλίδι, το οποίο συνδέεται επίσης με τον κινητήρα, είναι 16 χιλ. μακρύτερο σε σύγκριση με αυτό της Panigale V2, ένα σημείο-κλειδί που συμβάλλει στη διασφάλιση της σταθερότητας ολόκληρης της μοτοσυκλέτας.\nΣε αυτήν την πλατφόρμα προστίθενται το μπροστινό πιρούνι Showa BPF 43 χιλ.και το αμορτισέρ Sachs, με ειδική ρύθμιση για να κάνει τη μοτοσυκλέτα πιο άνετη στο δρόμο και να ρυθμίζεται εύκολα για μια εντελώς νέα διάσταση διασκέδασης στην πίστα.\nΗ Streetfighter V2 είναι εξοπλισμένη με πεντάκτινες ζάντες και τα νέα ελαστικά Pirelli Diablo Rosso IV: 120/70 ZR17 μπροστά και 180/60 ZR17 πίσω, που παρέχουν μια εξαιρετικά γρήγορη απόκριση στις εντολές του αναβάτη μαζί με ακόμα καλύτερη αίσθηση στις στροφές. Με εξαίρεση τα τακάκια, ολόκληρο το σύστημα πέδησης προέρχεται από την Panigale V2 και διαθέτει μονομπλόκ δαγκάνες Brembo M4-32, με δίσκους διαμέτρου 320 χιλ..\nΕπίσης, το πακέτο ηλεκτρονικών της Streetfighter V2 αποτελεί κληρονομιά από την Panigale V2. Η αδρανειακή πλατφόρμα IMU 6 αξόνων διαχειρίζεται όλα τα ηλεκτρονικά χειριστήρια της μοτοσυκλέτας και δίνει τη θέση της μοτοσυκλέτας στο χώρο σε πραγματικό χρόνο, στέλνοντας τις πληροφορίες στις μονάδες ελέγχου. Το ηλεκτρονικό πακέτο περιλαμβάνει: ABS Cornering EVO με λειτουργία “slide by brake”, DucatiTraction Control (DTC) EVO 2, Ducati Wheelie Control (DWC) EVO, Ducati Quick Shift up/down (DQS) EVO 2, Engine Brake Control (EBC) EVO.\nΗ Streetfighter V2 διαθέτει τρεις χάρτες οδήγησης (Sport, Road, Wet). Ο ηλεκτρονικός εξοπλισμός μπορεί να βελτιωθεί με μια σειρά αξεσουάρ του καταλόγου Ducati Performance: Ducati Data Analyzer (DDA + GPS) και Ducati Multimedia System.\nΗ μοτοσυκλέτα είναι εξοπλισμένη με προβολείς full–LED με μπροστινό DRL και πίνακα οργάνων 4,3″ full–TFT που θυμίζει την Streetfighter V4.\nΗ Streetfighter V2 θα είναι διαθέσιμη στο δίκτυο εξουσιοδοτημένων συνεργατών Ducati από τον Ιανουάριο στο Ducati Red χρώμα με μαύρες ζάντες.\nΟ κατάλογος Ducati Performance περιλαμβάνει πολλά αξεσουάρ που έχουν σχεδιαστεί για να βελτιώσουν την εμφάνιση, την απόδοση και το στυλ της νέας Streetfighter V2. Μεταξύ αυτών, ξεχωρίζουν τα φτερά, σχεδιασμένα από τη Ducati για να επιτυγχάνουν ακόμη υψηλότερες επιδόσεις στη χρήση σε πίστα.\nΓια το 2022 η Ducati παρουσιάζει επίσης το κορυφαίο μοντέλο Streetfighter V4 SP, που προσφέρεται σε αριθμημένη έκδοση και φέρει τη θρυλική συντομογραφία “SP” (που σημαίνει Sport Production). Η νέα Streetfighter V4 SP είναι η naked μοτοσυκλέτα που χαρίζει τη μεγαλύτερη αδρεναλίνη από οποιαδήποτε μοτοσυκλέτα έχει βγει ποτέ από τη γραμμή παραγωγής στο Borgo Panigale. Αυτό χάρη σε έναν ειδικό τεχνικό εξοπλισμό που συνδυάζει τέλεια τη “Fight Formula” με τις προδιαγραφές “SP”, βελτιώνοντας περαιτέρω την αναλογία ισχύς/βάρος της Streetfighter V4 S, που ήταν ήδη στην κορυφή της κατηγορίας της, και κάνοντας τη μοτοσυκλέτα ακόμα πιο αποτελεσματική στην πίστα.\nΗ Streetfighter V4 SP διατίθεται με αποκλειστικό, premium εξοπλισμό που προέρχεται από τη SuperleggeraV4, καθώς και με συγκρατημένο βάρος: 196 κιλά σε κατάσταση λειτουργίας (3 κιλά λιγότερο σε σύγκριση με τη Streetfighter V4 S).\nΤα μοναδικά “Winter Test” γραφικά έχουν δημιουργηθεί από το Ducati Centro Stile, αντλώντας έμπνευση από τις μοτοσυκλέτες Ducati Corse που οδηγήθηκαν στις pre–season δοκιμές των Πρωταθλημάτων MotoGP και SBK. Το Matt Black των φέρινγκ σε συνδυασμό με το φινίρισμα Matt Carbon των ζαντών και των φτερών, έρχεται σε εξαιρετική αντίθεση με τις φωτεινές κόκκινες πινελιές και το αστραφτερό βουρτσισμένο ρεζερβουάρ αλουμινίου. Η ολοκαίνουργια μοτοσυκλέτα από το Borgo Panigale εμπλουτίζεται επίσης με μερικές όμορφες λεπτομέρειες, όπως ο σειριακός αριθμός στο τιμόνι και ο χρωματικός συνδυασμός της ιταλικής σημαίας στα φτερά από ανθρακονήματα.\nΗ Streetfighter V4 SP είναι εξοπλισμένη με πεντάκτινες ζάντες carbon – 1,4 κιλά ελαφρύτερες από τις σφυρήλατου αλουμίνιου που τοποθετούνται στάνταρ στη Streetfighter V4 S – και μπορούν να μειώσουν την αδράνεια κατά 26% μπροστά και 46% πίσω, κάνοντας τη μοτοσυκλέτα σημαντικά πιο ευέλικτη και ελαφρύτερη όταν αλλάζει κατεύθυνση. Οι αποκλειστικές μπροστινές δαγκάνες φρένων Brembo Stylema R® εγγυώνται ασυνήθιστη ισχύ πέδησης, καθώς και εκπληκτική απόδοση ακόμη και κατά την παρατεταμένη χρήση στην πίστα.\nΗ νέα μοτοσυκλέτα είναι εξοπλισμένη με ανάρτηση Öhlins Smart EC 2.0 που μπορεί να διαφοροποιήσει την απόσβεση ανάλογα με το στυλ οδήγησης και μαζί με τα αεροδυναμικά φτερά αυξάνουν την αυτοπεποίθηση του αναβάτη και εξασφαλίζουν την καλύτερη απόδοση σε σπορ χρήση.\nΗ καρδιά της μοτοσυκλέτας είναι ο Desmosedici Stradale 1.103 κ.εκ. με 208 ίππους, ικανός να αποδίδει ροπή 123 Nm στις 9.500 σ.α.λ. (προδιαγραφών Euro 5). Στη Streetfighter V4 SP, ο Desmosedici Stradale είναι εξοπλισμένος με τον συμπλέκτη STM–EVO SBK ξηρού κάρτερ, ο οποίος εγγυάται καλύτερη λειτουργία anti–hopping, ακόμη και στα πιο επιθετικά κατεβάσματα ταχυτήτων, και καλύτερη συμπεριφορά σε όλα τα “off–throttle” στάδια, κάτι ιδιαίτερα κρίσιμο όταν η μοτοσυκλέτα πιέζεται στο όριο στην πίστα, με στόχο καλύτερες επιδόσεις.\nΟ εξοπλισμός αυτής της μοναδικής μοτοσυκλέτας εμπλουτίζεται με τα ρυθμιζόμενα μαρσπιέ από αλουμίνιο και CNC, τον μπροστινό λασπωτήρα carbon, την μπαταρία ιόντων λιθίου και μια σειρά αξεσουάρ κατάλληλα για “track days”, όπως το ανοιχτό κάλυμμα συμπλέκτη από carbon και τα καπάκια για την αφαίρεση της βάσης της πινακίδας.\nΧάρη στον τεχνικό εξοπλισμό της, η Streetfighter V4 SP είναι ο ιδανικός σύντροφος για τον μη επαγγελματία οδηγό που θέλει να κυριαρχήσει άμεσα στην πίστα οδηγώντας μια naked μοτοσυκλέτα. Η ικανότητα πέδησης είναι στην πραγματικότητα ασυνήθιστη, η μοτοσυκλέτα «απλώνεται» πιο εύκολα στις στροφές και φτάνει στο apex πιο γρήγορα, ενώ ιδιαίτερη μνεία αξίζει στη μεγάλη σταθερότητα στις υψηλές ταχύτητες.\nΗ Streetfighter V4 SP θα είναι διαθέσιμη χωρίς σέλα για συνεπιβάτη. Η μοτοσυκλέτα θα βρίσκεται στο δίκτυο εξουσιοδοτημένων συνεργατών της Ducati το πρώτο τρίμηνο του 2022.\nΤο δυναμικό βίντεο-παρουσίαση των νέων Ducati Streetfighter V2 και Streetfighter V4 SP είναι διαθέσιμο στο κανάλι της Ducati στο YouTube.\nTags #Ducati #Streetfighter\nΕΚΟ Racing Dirt Games: Στο νήμα θα κριθεί ο τίτλος\nΣκότωσε τη σύζυγό του και μετά παραδόθηκε\nΣωστή η στρατηγική του ενός πίτ στοπ στο γκραν πρί της Ρωσίας\nΞεκίνησε το πιο δύσκολο Ράλι,το Dakar 2013\nΘα τα δώσουν όλα στο γκραν πρι της Αμερικής Hamilton και Rosberg


You are at:Home»Showbiz»Γιώργος Τσαλίκης: Η τρυφερή ανάρτηση στο Instagram με τα παιδιά του που γιορτάζουν\n“Μεγάλη γιορτή σήμερα ! Γιορτάζουν τα 2 από τα 3 παιδάκια μας , ο Άγγελος μας τη γιορτή του, ο Χάρης μας τα γενέθλια του… Σας λατρεύω, είστε η ζωή μου!\nΚαι χρόνια πολλά στην πεθερά μου! Να είμαστε όλοι καλά ! ” έγραψε χαρακτηριστικά.\nPrevious ArticleΞύπνησε από κώμα άλλος άνθρωπος και η ιστορία της συγκλονίζει (ΒΙΝΤΕΟ)\nNext Article Αποχώρηση από το “Με αγάπη Χριστιάνα”- H ανακοίνωση της Αριστοτέλους on air


Beauty uk review - Κραγίον, Baked Boxes, Shimmer Box κ.α. - BeautyBook.gr\nBeauty uk review – Κραγίον, Baked Boxes, Shimmer Box κ.α.\n26.01.15\tΜακιγιάζ - Makeup Reviews\nSήμερα θα μιλήσουμε για την εταιρεία καλλυντικών beauty uk. Η beauty uk είναι μία σχετικά νεοσύστατη εταιρεία καλλυντικών που εδρεύει στο Ηνωμένο Βασίλειο. Στηρίζει το όραμα της για επιτυχία στο γεγονός ότι είναι μία οικογενειακή επιχείρηση κι αυτό την καθιστά καταλληλότερη στο να ενδιαφερθεί περισσότερο για τον κάθε πελάτη και να τον εξυπηρετήσει καλύτερα.\nΕμείς εδώ στην Ελλάδα τα προϊόντα beauty uk τα βρίσκουμε σε περιορισμένη ποσότητα σε κάποια μεγάλα καταστήματα καλλυντικών στην Αθήνα. Υπάρχει βέβαια και η δυνατότητα online παραγγελίας από το επίσημο ηλεκτρονικό τους κατάστημα https://www.beautyukcosmetics.com αλλά τα μεταφορικά είναι τσιμπημένα.\nΤο no.2-rose rouge δεν έχει καθόλου στρας παρά μόνο μία ελάχιστη φυσική λάμψη. Γράφει πολύ εύκολα και δίνει ένα αρκετά φυσικό αποτέλεσμα. Σαν κάτι να σας είπαν και να κοκκινήσατε! Το no.3-halo είναι ένα υπέροχο highlighter. Είναι το πιο φυσικό highlighter που έχω αυτή τη στιγμή γιατί δεν περιέχει καθόλου στρας και η λάμψη φαίνεται ότι προέρχεται από το ίδιο το δέρμα. Το χρώμα του είναι πολύ εύκολο και διακριτικό και συγχωρεί λάθη κατά την εφαρμογή. Η τιμή τους είναι 5,49€ το ένα.\nΈχω την απόχρωση no.1-bronze που έχει τα πιο καφέ χρώματα. Υπάρχει κι άλλη μία που είναι πιο ροζ. Αυτό το προϊόν μπορεί να χρησιμοποιηθεί:\nΣαν highlighter παίρνοντας τις πιο ανοιχτές αποχρώσεις\nΣαν ξεχωριστές σκιές.\nΤα δύο ενυδατικά χρώματα που έχω είναι το 12 chelsea και το in the buff. Το πρώτο είναι ένα πάρα πολύ ανοιχτό μπεζ αδύνατον να το χρησιμοποιήσω (αυτά παθαίνεις όταν παραγγέλνεις online) και το δεύτερο είναι ένα ροζ με λίγο κοκκινάκι μέσα που μοιάζει πολύ με το baked ρουζ rose rouge που είδαμε παραπάνω.\nΑπλώνονται εύκολα και είναι πολύ ενυδατικά αλλά αφήνουν κάποια κενά κατά την εφαρμογή και δεν καλύπτουν πολύ ομοιόμορφα τα χείλη. Επιπλέον δε διαρκούν πολύ. Αλλά για μία κοπέλα που αγαπά τα ενυδατικά κραγιόν θα μπορούσε να τα δοκιμάσει. Επιπλέον, ενώ όλα τα κραγιόν της beauty uk μυρίζουν μέντα και σου αφήνουν μία πολύ ευχάριστη αίσθηση δροσιάς, η απόχρωση in the buff δε μυρίζει τίποτα. Δεν ξέρω γιατί. Περίεργο.\nΑλλά!!! Το ματ κραγιόν που έχω είναι τέλειο!!!! Έχω την απόχρωση snob που είναι ένα υπέροχο μοβ που γράφει ομοιόμορφα και έχει πολύ καλή διάρκεια. Αγαπώ τη μυρωδιά του και δεν ξηραίνει τα χείλη. Κοστίζουν 4,99€ το ένα.\nΕσείς έχετε δοκιμάσει κάτι από αυτή την εταιρεία;


Προκαλεί ο Τσελίκ: «Η Ελλάδα θέλει μια περιοχή 4.000 φορές πάνω από τη δικαιοδοσία της» – THE PAPER\nΣε μια προσπάθεια να «απαντήσει» στη θέση που εξέφρασε επίσημα νωρίτερα και η Ευρωπαϊκή Επιτροπή περί «σεβασμού των κανόνων διεθνούς δικαίου», ο Τσελίκ σχολίασε, στον ίδιο προκλητικό τόνο που χρησιμοποιούν οι Τοιύρκοι για το θέμα, πως «το βήμα συμφιλίωσης που κάναμε με τη Λιβύη στην ανατολική Μεσόγειο, δείχνει πως μια νέα διαδικασία έχει ξεκινήσει.\nΔεν υπάρχει από την πλευρά μας καμία έλλειψη συμμόρφωσης με τους διεθνείς κανόνες. Δεν θα κάνουμε πίσω. Θέλουν να βάλουν όρια και να υψώσουν τείχη στην παρουσία της Τουρκίας στην ανατολική Μεσόγειο».\nΑκολούθως, αναφέρθηκε και στις επαφές της Ελλάδας με την Αίγυπτο, αναφέροντας πως «η Αίγυπτος έχει χάσει την επιρροή της στην περιοχή και στέκεται τώρα απέναντι στην Τουρκία. Ωστόσο, έτσι κάνει κακό στον εαυτό της. Η Ελλάδα και η Αίγυπτος δεν έχουν εκφράσει καμία γνώμη για τη συμφωνία, μονάχα επικρίνουν.\nΣτην πραγματικότητα, όποιος γνωρίζει τα σωστά σύνορα της ανατολικής Μεσογείου, γνωρίζει πως δεν είναι σωστό να περιορίζεται η κυριαρχία της Τουρκίας. Η Ελλάδα προσπαθεί να «αγκαλιάσει» μια περιοχή τέσσερις χιλιάδες φορές πάνω από τη δικαιοδοσία της. Είναι προφανές πως κάτι τέτοιο δεν μπορεί να γίνει αποδεκτό από την Τουρκία σε καμία περίπτωση».\nΤι είπαν οι ξένοι ηγέτες για τον Φιντέλ Κάστρο Ερντογάν: Κανείς δεν μπορεί να μας εμποδίσει στη Μεσόγειο Ερντογάν : Η ναυμαχία της Πρέβεζας κατέστησε την Μεσόγειο τουρκική λίμνη\nδηλώσειςΟμέρ Τσελίκτουρκική προκλητικότητα


Σαν σήμερα 27 Οκτωβρίου - KakaPaidia.gr\n27-10-10, 13:27 #1\nΠαρατήρηση: Ο Ulugh Beg ήταν Πέρσης σουλτάνος και όχι Αφγανός πρίγκιπας. Δολοφονήθηκε από τον μικρότερο γιο του, τον Abd al-Latif, και όχι από «μουσουλμάνους εξτρεμιστές».\nΠαρατήρηση: Ο Έρασμος ήταν Ολλανδός ανθρωπιστής και θεολόγος (σημαντικότατη ιδιότητα που ο συντάκτης την παραλείπει). Η έκφραση «από τους κορυφαίους της Μεταρρύθμισης» είναι εντελώς αόριστη. Από τους κορυφαίους ποιους; Το σωστότερο θα ήταν ως εξής: γεννιέται ο Ολλανδός ανθρωπιστής και θεολόγος Έρασμος, από τους κορυφαίους λόγιους της Μεταρρύθμισης.\n1505: πεθαίνει σε ηλικία 65 ετών ο τσάρος της Ρωσίας Ιβάν Γ’ ο Μέγας. Ανέβηκε στο θρόνο το 1462, ως τσάρος της Μοσχοβίας και απελευθέρωσε τη χώρα από τους εισβολείς Τατάρους, ενισχύοντας το θεσμό της μοναρχίας και βάζοντας τα θεμέλια για μια συγκεντρωτική εξουσία.\nΠαρατήρηση: Ο Ιβάν Γ’ ο Μέγας δεν ήταν τσάρος αλλά Μέγας Πρίγκιπας της Μοσχοβίας και πασών των Ρωσιών.\nΠαρατήρηση: Δεν είμαι σίγουρος αλλά νομίζω ότι το ονοματεπώνυμο του Marmaduke Stephenson προφέρεται Μάρμαντιουκ Στέφενσον και όχι Μαρμαντούκ Στίβενσον (χρειαζόμαστε τις ηλεκτρικές λυχνίες του Egw για να μας διαφωτίσει). Το γεγονός δεν έχει ιδιαίτερη ιστορική αξία.\n1728: γεννιέται ο Τζέιμς Κουκ, Βρετανός εξερευνητής και θαλασσοπόρος. Εξερεύνησε τον Ειρηνικό Ωκεανό και σχεδίασε σε χάρτη την Αυστραλία, τη Νέα Ζηλανδία και τα νησιά της Χαβάης. Δολοφονήθηκε από ιθαγενείς το 1779.\nΠαρατήρηση: Στην τελευταία πρόταση πρέπει να διευκρινιστεί ότι ο James Cook δολοφονήθηκε από ιθαγενείς της Χαβάης και όχι αορίστως από «ιθαγενείς».\n1775: ιδρύεται το Ναυτικό των Ηνωμένων Πολιτειών.\nΠαρατήρηση: Το γεγονός συνέβη στις 13 Οκτωβρίου και όχι στις 27. Ο συντάκτης έχει ιδρύσει πολλές φορές το Ναυτικό των Η.Π.Α. σε διαφορετικές ημερομηνίες αλλά όχι στη σωστή!\n1795: αρχίζει να λειτουργεί το Διευθυντήριο, που χειρίστηκε τις τύχες της Γαλλίας επί τέσσερα χρόνια, ανοίγοντας το δρόμο στο Ναπολέοντα.\nΠαρατήρηση: Το γεγονός συνέβη στις 26 Οκτωβρίου και όχι στις 27.\n1797: υπογράφεται η Συνθήκη του Καμπο Φόρμιο μεταξύ Γαλλίας και Αυστρίας.\nΠαρατήρηση: Το γεγονός συνέβη στις 17 Οκτωβρίου και όχι στις 27. Επιπλέον, λείπει ο τόνος στη λέξη «Καμπο».\n1811: γεννιέται ο Ισαάκ Σίνγκερ, ο άνθρωπος, που ανακάλυψε τη ραπτομηχανή.\nΠαρατήρηση: Το κόμμα μετά τη λέξη «άνθρωπος» είναι εντελώς ηλίθιο εκτός κι αν υπήρξε και σκύλος ή άλλο ζώο που λεγόταν Ισαάκ Σίνγκερ. Επιπλέον, η ραπτομηχανή δεν ανακαλύφθηκε αλλά εφευρέθηκε εκτός κι αν υπήρχε από τη γέννηση του σύμπαντος και ο Σίνγκερ τη βρήκε σε καμιά σπηλιά. Και εφευρέτης δεν ήταν ο Isaac Singer αλλά ο Thomas Saint. Ο Isaac Singer είναι ο εφευρέτης της ομώνυμης ραπτομηχανής.\n1826: μπαίνουν θριαμβευτικά στο Βερολίνο ο Ναπολέων Βοναπάρτης και ο στρατός του.\nΠαρατήρηση: Ο γαλλικός στρατός μπήκε στο Βερολίνο το 1806 και όχι το 1826. Επιπλέον, έτσι όπως το έγραψε ο συντάκτης, δίνει την εντύπωση ότι το γεγονός δεν ήταν ότι ο Ναπολέων μπήκε στο Βερολίνο αλλά ότι μπήκε θριαμβευτικά!\n1858: γεννιέται ο Τέοντορ Ρούσβελτ, ο 26ος Πρόεδρος των ΗΠΑ, από τον οποίο πήρε το όνομά του και το αρκουδάκι-παιχνίδι (τέντυ μπέαρ).\nΠαρατήρηση: Ο Theodore Roosevelt αποδίδεται στα ελληνικά ως Θεόδωρος Ρούζβελτ και ότι Τέοντορ Ρούσβελτ. Από τα τόσα πράγματα που θα μπορούσε να πει για τον Ρούζβελτ ο συντάκτης θεώρησε σημαντικότερο το teddy bear (!!!).\n1880: πεθαίνει ο πολέμιος του βασιλιά Όθωνα πολιτικός Θρ. Ζαΐμης.\nΠαρατήρηση: Γιατί το μικρό όνομα (Θρασύβουλος) δεν γράφεται ολόκληρο; Επιπλέον, ο συντάκτης αντί να αναφέρει ότι ο Θρασύβουλος Ζαΐμης διετέλεσε δύο φορές πρωθυπουργός της Ελλάδας, τον αναφέρει ως «πολέμιο του βασιλιά Όθωνα»!!!\n1904: ανοίγει για πρώτη φορά το μετρό της Νέας Υόρκης.\nΠαρατήρηση: Τι θα πει «ανοίγει για πρώτη φορά»; Πόσες φορές άνοιξε το μετρό της Νέας Υόρκης;\nΠαρατήρηση: Ο ποιητής λεγόταν Dylan Thomas, δηλαδή Ντύλαν Τόμας και όχι Τόμας Ντύλαν!\n1923: γεννιέται ο Αμερικανός ζωγράφος, Ρόυ Λιχτενστάιν.\nΠαρατήρηση: Το ονοματεπώνυμο του Roy Lichternstein αποδίδεται ως Ρόι Λίχτενσταϊν και όχι Ρόυ Λιχτενστάιν. Το κόμμα μετά τη λέξη «ζωγράφος» είναι περιττό.\n1925: ο Φρεντ Γουόλτερ πατεντάρει το θαλάσσιο σκι.\nΠαρατήρηση: Κατά μία εκδοχή το θαλάσσιο σκι ήταν γνωστό ήδη από το 19ο αιώνα. Σύμφωνα με την Αμερικάνικη Ομοσπονδία Θαλάσσιου Σκι, το πρώτο θαλάσσιο σκι έγινε στο Lake City της Minnesota το 1922. Σε κάθε περίπτωση, το άθλημα υπήρχε πριν το πατεντάρει ο Fred Walter. Το γεγονός δεν έχει καμία ιστορική αξία.\n1938: η εταιρία Du Pont ανακοινώνει το όνομα του νέου συνθετικού υλικού της, του νάιλον.\n1939: γεννιέται ο Τζον Γκλις, Άγγλος ηθοποιός και κωμικός, μέλος των "Μόντι Πάιθονς".\nΠαρατήρηση: Το επώνυμο του John Cleese προφέρεται Κλιζ και όχι Γκλις. Επιπλέον, το σωστό όνομα της κωμικής ομάδας είναι «Μόντι Πάιθον» και όχι Μόντι Πάιθονς. Τα εισαγωγικά στο όνομα Μόντι Πάιθον είναι περιττά.\n1942: στο Β Παγκόσμιο Πόλεμο, οι σφοδρές επιδρομές και μάχες γύρω από τα Νησιά του Σολομώντα, που διήρκεσαν δυο μέρες, τελειώνουν με βαριές απώλειες και από τις δυο πλευρές (ΗΠΑ και Ιαπωνία).\nΠαρατήρηση: Οι μάχες στα Νησιά του Σολομώντα έληξαν στις 21 Αυγούστου 1945 (και όχι στις 27 Οκτωβρίου 1942) και δεν διήρκεσαν δύο μέρες αλλά τρεισήμιση χρόνια (Ιανουάριος 1942–Αύγουστος 1945). Από πλευράς συμμάχων δεν συμμετείχαν μόνο οι Η.Π.Α. αλλά και η Αυστραλία, Νέα Ζηλανδία και Μεγάλη Βρετανία. Ο συντάκτης δεν αναφέρει καν τον νικητή της μάχης (νίκη των Συμμάχων) ενώ δίνει την εντύπωση ότι η μάχη έληξε… ισόπαλη!\n1945: γεννιέται ο Πρόεδρος της Βραζιλίας Λουίς Ιγνάσιο (Λούλα) ντα Σίλβα.\nΠαρατήρηση: Το όνομα Inacio προφέρεται Ινάσιο και όχι Ιγνάσιο. Το Λούλα αποτελεί μέρος του ονοματεπώνυμου και δεν πρέπει να μπει σε εισαγωγικά.\n1946: στις ΗΠΑ, βγαίνει στον "αέρα" το πρώτο τηλεοπτικό πρόγραμμα με σπόνσορα.\n1951: ο Νικόλαος Πλαστήρας σχηματίζει κυβέρνηση με αντιπρόεδρο και Υπουργό Εξωτερικών τον Σοφοκλή Βενιζέλο.\n1962: τερματίζεται η Κρίση των Πυραύλων στην Κούβα.\nΠαρατήρηση: Η Κρίση τερματίστηκε στις 28 Οκτωβρίου και όχι στις 27. Αντιθέτως, στις 27 Οκτωβρίου καταρρίφθηκε από τους Κουβανούς το αεροπλάνο του αμερικανού πιλότου Rudolph Anderson.\n1963: στο Μαρόκο, ο γαλλικός στρατός συλλαμβάνει 200 Αλγερινούς.\n1967: ολοκληρώνονται οι εργασίες ανέγερσης του Εθνικού Κέντρου Ερευνών στη λεωφόρο Βασιλέως Κωνσταντίνου.\nΠαρατήρηση: Λέγεται Εθνικό Ίδρυμα Ερευνών και όχι Εθνικό Κέντρο Ερευνών.\n1968: ο Πέτρος Γαλακτόπουλος κατακτά το χάλκινο μετάλλιο στην ελληνορωμαϊκή πάλη στους Ολυμπιακούς Αγώνες του Μεξικού.\n1971: ιδρύεται η Δημοκρατία του Ζαΐρ.\nΠαρατήρηση: Η διατύπωση είναι λάθος. Στην πραγματικότητα, στις 27 Οκτωβρίου 1971, η Λαϊκή Δημοκρατία του Κονγκό μετονομάστηκε σε Ζαΐρ.\n1973: ειρηνευτικές δυνάμεις του ΟΗΕ φθάνουν στο Κάιρο, για να εξασφαλίσουν διαρκή εκεχειρία μεταξύ των ισραηλινών και των αραβικών δυνάμεων.\n1978: γεννιέται στη Σιγκαπούρη η βιολονίστρια και show-woman Βανέσα Μέι.\n1979: ο πρωθυπουργός Κωνσταντίνος Καραμανλής συναντάται στο Βατικανό με τον πάπα Ιωάννη Παύλο Β.\n1985: στο Ελ Σαλβαδόρ, η κόρη του Προέδρου Χοσέ Ναπολεό Ντουάρτε αφήνεται ελεύθερη, μετά την 44ήμερη απαγωγή της από αριστερούς αντάρτες.\nΠαρατήρηση: Το γεγονός συνέβη στις 24 Οκτωβρίου και όχι στις 27. Το μεσαίο όνομα του Jose Napoleon Duarte προφέρεται Ναπολεόν και όχι Ναπολεό.\n1990: 54.569 θεατές παρακολουθούν τον αγώνα Βρετανίας - Αυστραλίας (19-12) στο Wembley, στη μεγαλύτερη προσέλευση κόσμου σε διεθνή αγώνα ράγκμπι, που παίζεται εκτός Αυστραλίας.\nΠαρατήρηση: Οι θεατές ήταν 52.569 και όχι 54.569. Το γεγονός δεν έχει απολύτως καμία ιστορική αξία (ιδιαίτερα όταν αυτό το «ρεκόρ» αποκλείει την Αυστραλία που κατέχει το ρεκόρ μεγαλύτερης προσέλευσης κόσμου σε διεθνή αγώνα ράγκμπι)!\n1991: ο Ζήσης Μπαμπανάσης παίρνει το χάλκινο μετάλλιο, και πρώτο στην ιστορία της ελληνικής ξιφασκίας, στο Ευρωπαϊκό Πρωτάθλημα Ανδρών στη Βιέννη.\n1994: ο αριθμός των κρατουμένων στις αμερικανικές φυλακές αγγίζει το ένα εκατομμύριο.\n1997: ο δείκτης Ντάου Τζόουνς της Wall Street κάνει βουτιά 554,26 μονάδες και χάνει 7,18% μέσα σε μία ημέρα. Πρόκειται για την μεγαλύτερη πτώση από το 1987.\n1998: αναδεικνύεται για πρώτη φορά Καγκελάριος στη Γερμανία ο Γκέρχαρντ Σρέντερ.\nΠαρατήρηση: Τι θα πει «για πρώτη φορά»; Αφού δεν υπήρξε δεύτερη! Το δε γεγονός δεν έχει καμία ιστορική αξία.\n1999: σκοτώνονται μετά από επίθεση στο αρμενικό Κοινοβούλιο ο Αρμένιος πρωθυπουργός Βάζγκαν Σαρκισιάν και έξι ακόμη άτομα.\nΠαρατήρηση: Το ονοματεπώνυμο του Vazgen Sargsyan προφέρεται Βαζγκέν Σαργκσιάν και όχι Βάζγκαν Σαρκισιάν. Στην επίθεση σκοτώθηκε και ο Πρόεδρος της Βουλής και άλλα 6 άτομα.\n2000: το Eurosport βραβεύει τους Ευρωπαίους χρυσούς Ολυμπιονίκες του Σίδνεϊ στο Sporting Club του Μόντε Κάρλο. Ανάμεσά τους και οι 4 χρυσοί Έλληνες Πύρρος Δήμας, Κάχι Καχιασβίλι, Κώστας Κεντέρης και Μιχάλης Μουρούτσος.\nΤα παρακάτω γεγονότα δεν είναι τόσο σημαντικά όσο η πρώτη εκπομπή με σπόνσορα:\n1937: Γεννιέται στην Αθήνα ο ηθοποιός Γιώργος Κωνσταντίνου.\n1971: Γεννιέται στην Καβάλα ο πρώην διεθνής ποδοσφαιριστής και αρχηγός της Εθνικής Ελλάδος, Θοδωρής Ζαγοράκης.\n27-10-10, 14:33 #2\nειδες που τον κακολογησες? Τα εβαλε!\n27-10-10, 20:23 #3\nΠαρατήρηση: Δεν είμαι σίγουρος αλλά νομίζω ότι το ονοματεπώνυμο του Marmaduke Stephenson προφέρεται Μάρμαντιουκ Στέφενσον και όχι Μαρμαντούκ Στίβενσον (χρειαζόμαστε τις ηλεκτρικές λυχνίες του Egw για να μας διαφωτίσει).\nΤο Stephenson θα το πρόφερα Στέφενσον, αλλά δεν είμαι σίγουρος αν έτσι προφέρεται. Συχνά το Stephen το προφέρουν Στίβεν, αλλά ξέρω έναν που το δικό του το όνομα το προφέρει Στέφεν.\nΑλλά πώς σας φαίνεται η σύνταξη του ασύντακτου συντάκτη? Πρώτα-πρωτα εκεί που έχει το "εξαιτίας" μοιάζει να σημαίνει ότι ήταν Κουάκεροι εξ αιτίας των θρησκευτικών τους πεποιθήσεων. Επίσης, τα ονόματα είναι πολύ μακρυά από το "Κουάκεροι" το οποίο επεξηγούν. Θα έπρεπε να είχε γράψει "Απαγχονίζονται στη Μασαχουσέτη εξ αιτίας των θρησκευτικών τους πεποιθήσεων δύο Κουάκεροι, ο Α και ο Β\nΝέα Ζηλανδία και τα νησιά της Χαβάης. Δολοφονήθηκε από ιθαγενείς το 1779.\nΠαρατήρηση: Στην τελευταία πρόταση πρέπει να διευκρινιστεί ότι ο James Cook δολοφονήθηκε από ιθαγενείς της Χαβάης\nΆσε που όταν κάποιος σκοτώνεται σε μάχη δεν λέμε "δολοφονήθηκε". Ο Κουκ με τους τραμπούκους του προσπαθούσε να πάρει όμηρο τον βασιλιά της Χαβάης, οι ιθαγενείς κατάφεραν να τον εμποδίσουν και πάνω στην υποχώρηση έφαγε το κεφάλι του, και καλά να πάθει.\nΠάντως προσπαθεί ο άνθρωπος, δεν μπορείς να πεις. Κάποια μέρα θα το πετύχει.\nΟ Ναπολέοντας τον άνοιξε μόνος του το δρόμο, ανατρέποντας το Διευθυντήριο με πραξικόπημα. Έτσι που το γράφει νομίζει κανείς ότι το διευθυντήριο δούλευε για λογαριασμό του Ναπο!\nΣίνγκερ. Επιπλέον, η ραπτομηχανή δεν ανακαλύφθηκε αλλά εφευρέθηκε εκτός κι αν υπήρχε από τη γέννηση του σύμπαντος και ο Σίνγκερ τη βρήκε σε καμιά σπηλιά.\nE, θα υπήρχε το Πλατωνικό ιδεώδες της ραπτομηχανής\nΠαρατήρηση: Ο γαλλικός στρατός μπήκε στο Βερολίνο το 1806 και όχι το 1826.\nΆλλωστε ο Ναπολέων είχε πεθάνει από το 1821, χώρια που πριν το θάνατό του έζησε και κάμποσα χρονάκια (απο το 1814 ή 1815, θαρρώ) εξόριστος στην Αγία Ελένη. Οπότε ήταν λίγο δύσκολο να μπει στο Βερολίνο, θριαμβευτικά ή όχι, το 1826.\n1858: γεννιέται ο Τέοντορ Ρούσβελτ, ο 26ος Πρόεδρος των ΗΠΑ,\nΠαρατήρηση: Ο Theodore Roosevelt αποδίδεται στα ελληνικά ως Θεόδωρος Ρούζβελτ και ότι Τέοντορ Ρούσβελτ.\nΚαι στα αμερικάνικα Θίοντορ\nΦαντάζομαι ότι θα υπάρχουν και κωμικοί αυτόχειρες για να αισθάνεται την ανάγκη να διευκρινίσει ότι η Πλαθ ανήκε στην τραγική ποικιλία αυτοχείρων.\nΠρώτον, η εταιρεία είναι DuPont, όχι Du Pont. Δεύτερον, δεν καταλαβαίνω τι σημασία έχει η ημερομηνία ανακοίνωσης του ονόματος, αν αυτό έγινε σήμερα. Λες και ο κόσμος περίμενε όλος αγωνία να μάθει πώς θα το πουν το νεοφώτιστο. Χώρια που το νάυλον δεν είναι ένα συγκεκριμένο πολυμερές αλλά ολόκληρη ομάδα (το νάυλον 6,6 είναι το πιο συνηθισμένο). Το πρώτο νάυλον φτιάχτηκε το 1935.\nΗ απαγωγή είναι κάτι στιγμιαίο. 44 μέρες κράτησε η αιχμαλωσία της, ή ομηρία, αναγκαστικές διακοπές, όπως διάολο θέλει να το πει κανείς, αλλά όχι η απαγωγή.\nΑναρωτιέμαι, από τότε δεν έχει ξαναγίνει απογραφή στην Κίνα? Διότι από τότε ο πληθυσμός της έχει αυξηθεί, άρα αν έχει γίνει είναι αυτή η μεγαλύτερη απογραφή της ιστορίας, όχι η παλιά.\nΒλέπω στη wikipedia ότι στην απογραφή του 2000 η Κίνα είχε 1,242,612,226. Οπότε αυτή είναι μεγαλύτερη από το 1993 και άρα η μεγαλύτερη της ιστορίας, μέχρι να γίνει η επόμενη. Αλλά λίγο περίεργο μου φαίνεται μέσα σε 7 χρόνια (και με δεδομένη την πολιτική του ενός παιδιού) να αυξήθηκε τόσο πολύ ο πληθυσμός της (234 εκατομμύρια). Υποψιάζομαι ότι το νούμερο που δίνει ο συντάκτης είναι λάθος.\nΕδώ http://en.wikipedia.org/wiki/File:ChinaDemography.svg φαίνεται ότι το 1993 υπήρχαν 1.2 δις κινεζοκινέζοι, όχι μόνο 1.008 δις.\nΠαρατήρηση: Τι θα πει «για πρώτη φορά»; Αφού δεν υπήρξε δεύτερη!\nΟ συντάκτης μας προβλέπει ότι θα ξαναγίνει στο μέλλον!\nΑν σκεφτείς πόσο μας ταλαιπωρεί έκτοτε ο καταιγισμός διαφημίσεων, νομίζω ότι η πρώτη εκπομπή με σπόνσορα ήταν κοσμοϊστορικό γεγονός που αξίζει να καταγραφεί στην ιστορία ως μία από τις μεγαλύτερες καταστροφές στην ιστορία του Σύμπαντος, δίπλα στην εξαφάνιση των δεινοσαύρων και το περσινό σπάσιμο του ποδιού μου, για να θυμηθώ δύο άλλες σπουδαίες συφορές που έπληξαν τον πλανήτη.\nΤελευταία επεξεργασία από το χρήστη Egw : 27-10-10 στις 20:26.


"60΄ Aromatherapy Total Body Massage για 2 άτομα"\n60΄ Αromatherapy - Relaxing Μassage σε όλο το σώμα για 2 άτομα, με αιθέρια έλαια, για απόλυτη χαλάρωση, αναζωογόνηση και ευεξία.\nBaladeur YPI12838 Baladeur12838\nKρατήστε ως ενθύμιο τη συσκευασία του δώρου και κλείστε το ραντεβού σας ακολουθώντας τις οδηγίες που εσωκλείει. Την ημέρα της επίσκεψής σας θα πρέπει να βρίσκεστε στο Spa 15' νωρίτερα από το προκαθορισμένο ραντεβού σας. Απολαύστε 60' απόλυτης χαλάρωσης και ξεκούρασης. Το Aromatherapy Massage προσφέρει βαθιά ξεκούραση και αναζωογόνηση σε όλο το σώμα. Μέσω χαλαρωτικής μάλαξης επέρχεται απόλυτη χαλάρωση των κουρασμένων μυών και επαναφορά της ελαστικότητάς τους. Η βελτίωση της κυκλοφορίας του αίματος επιτυγχάνει αποσυμφόρηση των σημείων έντασης, προσφέροντας ένα ιδιαίτερο αίσθημα ξεκούρασης και αναζωογόνησης. Παράλληλα, η χρήση των αιθέριων ελαίων ηρεμεί και βελτιώνει τη διάθεση.\nΜε την αγορά αυτής της Εμπειρίας εμείς αποστέλλουμε είτε σε εσάς που αγοράζετε το Δώρο είτε κατευθείαν στον δωρολήπτη σας τη συσκευασία δώρου η οποία περιλαμβάνει το Voucher (εισιτήριo) καθώς και οδηγίες για την αξιοποίησή του. Ο δωρολήπτης πρέπει να κλείσει ραντεβού για να απολαύσει την Εμπειρία του εντός 9 μηνών από την ημερομηνία αγοράς.Η Εμπειρία είναι για 2 άτομα κάθε ηλικίας και διαρκεί συνολικά 1 ώρα.


Συνάντηση εργασίας του Αντιπεριφερειάρχη Ανατ. Αττικής και του Αστυνομικού Διευθυντή Β/Ανατ. Αττικής | ΝΕΟΛΟΓΟΣ ΑΤΤΙΚΗΣ\nΣυνάντηση εργασίας του Αντιπεριφερειάρχη Ανατ. Αττικής και του Αστυνομικού Διευθυντή Β/Ανατ. Αττικής\nΣυνάντηση εργασίας του Αντιπεριφερειάρχη Ανατολικής Αττικής κ. Θανάση Αυγερινού, του Ταξίαρχου – Αστυνομικού Διευθυντή Βορειανατολικής Αττικής κ. Κολλίντζα Παναγιώτη και του Αναπληρωτή Αστυνομικού Διευθυντή κ. Κωστή Διονυσίου, στα γραφεία της Περιφερειακής Ενότητας στην Παλλήνη για ζητήματα που αφορούν την ασφάλεια των πολιτών στην ευρύτερη περιοχή.\nΣτο επίκεντρο της συζήτησης βρέθηκε το σοβαρό θέμα της λειτουργίας δομών φιλοξενίας προσφύγων στην Μαλακάσα και των προβλημάτων που ανακύπτουν εξαιτίας της και εξετάστηκε το ενδεχόμενο αύξησης της αστυνόμευσης της περιοχής για την καλύτερη ασφάλεια των πολιτών.\nΕπίσης, λόγω έναρξης της αντιπυρικής περιόδου, έμφαση δόθηκε στα θέματα πολιτικής προστασίας και στην εξεύρεση τρόπων και λύσεων για το πώς η αστυνομία μπορεί να συνδράμει αποτελεσματικά όταν προκύψει ανάγκη.\nΠροηγούμενο άρθροΤράπεζα της Ελλάδας: μειωμένα κατά 51,4% τα έσοδα από τον τουρισμό στο πρώτο 4μηνο\nΕπόμενο άρθροΠαρασκευή, 19 Ιουνίου 2020: διαλέξτε ποιά από τις έξι παραστάσεις θα δείτε online\nΥπερψηφίστηκε από το Δημοτικό Συμβούλιο Σπάτων-Αρτέμιδος το σχέδιο κατασκευής ΚΕΛ στο...\nΣυζήτηση στην Παλλήνη για τις πολεμικές αποζημιώσεις της Γερμανίας προς την...\nΣα, 1 Δεκ, 2018


ΜΕΓΑΣ ΑΛΕΞΑΝΔΡΟΣ: Το παρασκήνιο της εμπλοκής για τις απολύσεις στο δημόσιο\nΤο παρασκήνιο της εμπλοκής για τις απολύσεις στο δημόσιο\nΔεν κράτησε περισσότερο από δύο ώρες η συνάντηση της τρόικας με την ηγεσία του υπουργείου Δοικητικής Μεταρρύθμισης. Σύμφωνα με πληροφορίες του Real.gr οι εκπρόσωποι των δανειστών εξέφρασαν τις έντονες επιφυλάξεις τους για το μοντέλο της διαθεσιμότητας και ζήτησαν απολύσεις εδώ και τώρα. «Απολύσεις ζητούν από την πρώτη στιγμή. Δεν έχουν αλλάξει στάση δυστυχώς μέχρι σήμερα. Προσπαθούμε να το αποφύγουμε» σημείωσε στο Real.gr υψηλόβαθμο στέλεχος του υπουργείου Διοικητικής Μεταρρύθμισης.\nΟι εκπρόσωποι των δανειστών παρά τα αναλυτικά στοιχεία που τους παρέθεσε ο Αντώνης Μανιτάκης εμφανίστηκαν δύσπιστοι.\nΤρόικα: «Δεν πιστεύουμε ότι υπάρχει η πολιτική βούληση να προχωρήσετε μέσω διαθεσιμότητας στην απομάκρυνση των υπαλλήλων. Σας θυμίζω ότι είχε αποτύχει η εφεδρεία ...»\nΑντ. Μανιτάκης: «Με τα αναλυτικά στοιχεία που σας έχω παραθέσει, σας αποδεικνύω ότι θα έχουν αποχωρήσει 150.000 υπάλληλοι μέχρι το 2015 χωρίς απολύσεις»\nΤρόικα: «Δεν αμφισβητούμε εσάς και τις προθέσεις σας. Θέλουμε πιο σίγουρα και πιο μετρήσιμα αποτελέσματα».\nΑντ. Μανιτάκης: «Το σχέδιο που σας παρουσιάσαμε έχει μετρήσιμα αποτελέσματα και εκπληρώνουμε τους μνημονικούς μας στόχους»\nΤρόικα: «Γιατί δεν μπορούν να απολυθούν οι υπάλληλοι που εργάζονται στους δημόσιους οργανισμούς που θα κλείσουν;»\nΑντ. Μανιτάκης: «Θα παρακαλούσα να αποχωρήσω για να συζητήσω με τους συνεργάτες μου ώστε αύριο να σας φέρω μια νέα πρόταση»\nΣε αυτό το σημείο υπήρξε εμπλοκή στις διαπραγματεύσεις μεταξύ των δύο πλευρών. Ο υπουργός Διοικητικής Μεταρρύθμισης αποχώρησε εκνευρισμένος από το υπουργείο Οικονομικών που έγινε η συνάντηση.\n«Προτιμάται απολύσεις ή μειώσεις στους μισθούς; Ρωτήθηκε από τους δημοσιογράφους ο Αντώνης Μανιτάκης «προτιμώ να κάνω αυτό που πρέπει» απάντησε με κατηγορηματικό τόνο ο υπουργός Διοικητικής Μεταρρύθμισης.\nΣύμφωνα με το σχέδιο του Αντώνη Μανιτάκη προτείνεται η απομάκρυνση περίπου 11.000 υπαλλήλων, που είναι επίορκοι, απουσιάζουν αδικαιολόγητα από τις υπηρεσίες τους ή κρίνονται ακατάλληλοι βάσει του Δημοσιοϋπαλληλικού Κώδικα και η πρόταση για υπαγωγή σε διαθεσιμότητα μέρους του προσωπικού, το οποίο απασχολείται στο δεύτερο κύμα συγχωνεύσεων και καταργήσεων περισσότερων από 200 φορέων του ευρύτερου δημόσιου τομέα.\nΣτο θέμα της διαθεσιμότητας των δημοσίων υπαλλήλων αναφέρθηκε και ο Πρωθυπουργός σε συνέντευξη του στην Καθημερινή της Κυριακής.\n«Δεν μπορούμε να υπερχρεωνόμαστε, να κόβουμε μισθούς και συντάξεις, ενώ κρατάμε υπεράριθμους και ακατάλληλους στο Δημόσιο, τη στιγμή που στον ιδιωτικό τομέα έχει εκτοξευθεί η ανεργία. Αυτό το "σπυρί" έπρεπε πια να "σπάσει". Και το κάνουμε με τον πιο ήπιο τρόπο. Αλλά το κάνουμε».\nΤο μοντέλο της διαθεσιμότητας\nΣε διαθεσιμότητα θα μπουν κυρίως όσοι εργάζονται στους οργανισμούς οι οποίοι θα συγχωνευτούν ή θα κλείσουν. Θα λαμβάνουν για ένα χρόνο το 50% του μισθού τους και στόχος είναι να έχουν αποχωρίσει στο τέλος του 2014.\nΣτην λίστα της διαθεσιμότητας μπαίνουν:\n• Οι επίορκοι υπάλληλοι\n• Οι αδικαιολογήτως απόντες από την υπηρεσία τους\n• Όσοι δεν έχουν προσληφθεί με γραπτό διαγωνισμό του ΑΣΕΠ\n• Όσοι βρίσκονται σε προσυνταξιοδοτικό στάδιο\nΓια το μόνιμο προσωπικό, ο δημοσιοϋπαλληλικός κώδικας προβλέπει στο άρθρο 101 ότι οι υπάλληλοι των οποίων καταργείται η θέση τίθενται σε διαθεσιμότητα, αμειβόμενοι για ένα έτος με το 75% των αποδοχών τους. Εντός του έτους μπορούν να μεταταγούν, αλλά εάν αυτό δεν καταστεί δυνατό, τότε μετά την πάροδο του έτους απολύονται.\nΣύμφωνα με πληροφορίες, στην εφαρμογή της διαθεσιμότητας θα περιλαμβάνονται υπάλληλοι αορίστου χρόνου από τους καταργούμενους οργανισμούς του Δημοσίου, αλλά δεν θα εξαιρεθεί και το μόνιμο προσωπικό που εργάζεται στα υπουργεία. Μία μεγάλη δεξαμενή «διαθεσιμοτήτων» αποτελεί η Τοπική Αυτοδιοίκηση, αφού θα υπάρξει νέο κύμα καταργήσεων και συγχωνεύσεων δημοτικών επιχειρήσεων.\nΜεθοδεύουν εμπλοκή της Ελλάδας κατά της Συρίας;\nΔεύτερη τουρκική αεροπειρατεία: Τουρκικά μαχητικά ...\nΑρβανιτόπουλος:«Υπάρχει ζήτημα…υποσιτισμού των μαθ...\nΤο παρασκήνιο της εμπλοκής για τις απολύσεις στο δ...\nΣτις 25 Οκτωβρίου ψηφίζονται τα μέτρα\n80χρονος Αλβανός αποκεφάλισε την 18χρονη ερωμένη τ...\nΑπό 13 δισ. ευρώ οφειλών εισπράξαμε μόλις 19 εκατ....\nΤσίπρας: Παραμύθι με δράκο η έξοδος από το ευρώ\nΠρωτοφανές έγκλημα στα δικαστήρια Γυναίκα εκτέλεσε...\nΓια αύριο Τρίτη προγραμματίζεται σύσκεψη Σαμαρά, Β...\nΣτο χειρουργείο με αιμάτωμα στον εγκέφαλο ο Αντ.Ρο...\nΜικρές ανοδικές τάσεις παρουσιάζει το Χρηματιστήρι...\nΣτάση αναμονής στο Χ.Α., σταθεροποιητικά ο Γενικός...


Είναι ο καρκίνος του μαστού και των ωοθηκών κληρονομικός; - Ιατρικά Νέα\nΕίναι ο καρκίνος του μαστού και των ωοθηκών κληρονομικός;\nΟ οργανισμός μας αποτελείται από χιλιάδες κύτταρα. Μέσα στον πυρήνα του κυττάρου υπάρχει το DNA, ίδιο σε κάθε κύτταρο. Το DNA είναι ένα πολύ μεγάλο μόριο, που αποτελείται από αζωτούχες βάσεις, οι οποίες ενώνονται η μία με την άλλη σε σειρά ή αλληλουχία. Οι αλληλουχίες βάσεων του DNA που περιέχουν μία συγκεκριμένη γενετική πληροφορία λέγονται γονίδια. Τα προϊόντα της γονιδιακής έκφρασης είναι συνήθως πρωτεΐνες, με ιδιαίτερο ρόλο στη δομή και τη λειτουργία του κυττάρου.\nΜεταβολές στην αλληλουχία του DNA ονομάζονται μεταλλάξεις. Μεταλλάξεις σε κληρονομούμενα γονίδια αυξάνουν τον κίνδυνο εκδήλωσης συγκεκριμένων ασθενειών, μεταξύ των οποίων και ο κληρονομικός καρκίνος μαστού και ωοθηκών.\nΚληρονομικός Καρκίνος Μαστού και Ωοθηκών\nΤα δύο βασικά γονίδια που αυξάνουν την προδιάθεση για καρκίνο μαστού και ωοθηκών είναι τα BRCA1 και BRCA2. Μεταλλάξεις αυτών των γονιδίων αυξάνουν σημαντικά τον κίνδυνο νόσησης από καρκίνο του μαστού κατά 60-80% και από καρκίνο ωοθηκών κατά 20-40%.\nΟ κληρονομικός καρκίνος μαστού και ωοθηκών δεν είναι ιδιαίτερα συχνός, δεδομένου ότι μόνο ένα ποσοστό περίπου 10% των περιπτώσεων αφορά την κληρονομική μορφή της νόσου.\nΈχει ιδιαίτερη σημασία για την αξιολόγηση του κινδύνου και τη διάγνωση του κληρονομικού καρκίνου και διενεργείται από Ογκολόγους και Γενετιστές με ειδική εκπαίδευση και εμπειρία. Η αξιολόγηση του κινδύνου ξεκινάει από τη λήψη και ανάλυση του οικογενειακού ιστορικού καρκίνου συγγενών μέχρι 3ου βαθμού, τόσο από την πλευρά της μητέρας όσο και από την πλευρά του πατέρα. Με βάση το οικογενειακό δέντρο, αποφασίζεται ο γονιδιακός έλεγχος, που μπορεί να αφορά και άλλα γονίδια που θεωρούνται υπεύθυνα για τον κληρονομικό καρκίνο σε μικρότερο βαθμό.\nΑπαραίτητα κριτήρια για τη διενέργεια γονιδιακού ελέγχου:\nΔιάγνωση καρκίνου μαστού σε περισσότερα από δύο άτομα από την ίδια πλευρά της οικογένειας\nΕμφάνιση καρκίνου και στους δύο μαστούς\nΕμφάνιση καρκίνου μαστού πριν από την ηλικία των 45 ετών\nΑνδρικός καρκίνος μαστού σε συγγενή 1ου-3ου βαθμού\nΚαρκίνος ωοθηκών έστω και σε μία συγγενή (σε οποιαδήποτε ηλικία)\nΔιάγνωση τριπλά αρνητικού καρκίνου του μαστού (με αρνητικούς ορμονικούς υποδοχείς και HER-2) σε ηλικία κάτω των 60 ετών.\nΑν πληρούται έστω και ένα κριτήριο, συνιστάται γονιδιακός έλεγχος, που γίνεται με μία απλή λήψη αίματος, από εξειδικευμένα, διαπιστευμένα εργαστήρια γενετικής.\nΠρόληψη, αντιμετώπιση κληρονομικού καρκίνου\nΟι δυνατότητες πρόληψης, σε περίπτωση μετάλλαξης, συζητούνται και εξατομικεύονται. Οι δυνατές επιλογές είναι:\nΧειρουργικές: Αμφοτερόπλευρη προφυλακτική μαστεκτομή, με ταυτόχρονη πλαστική αποκατάσταση, που μειώνει τον κίνδυνο καρκίνου του μαστού, όχι πάντως κατά 100%.\nΑφαίρεση των σαλπίγγων και των ωοθηκών, που μειώνει τον κίνδυνο καρκίνου ωοθηκών αλλά και του μαστού σε προεμμηνοπαυσιακές γυναίκες.\nΕντατική παρακολούθηση, που περιλαμβάνει μηνιαία αυτοεξέταση από τα 18, κλινική εξέταση 2-4 φορές τον χρόνο από τα 25 και ετήσια μαστογραφία ή/και μαγνητική τομογραφία.\nΧημειοπροφύλαξη με ένα χάπι (Ταμοξιφαίνη).\nΠρέπει να τονισθεί η ιδιαίτερη σημασία της διάγνωσης κληρονομικής προδιάθεσης, δεδομένου ότι δεν αφορά μόνο άτομα αλλά ολόκληρες οικογένειες.\nΠαθολόγος – Ογκολόγος, Διδάκτωρ Πανεπιστημίου Αθηνών, Διευθυντής Ογκολογικού Τμήματος Ευρωκλινικής Αθηνών, τ. Διευθυντής Νοσοκομείου «Άγιος Σάββας»\n[καρκίνος], [καρκίνος ωοθηκών]


Η Τουρκία του Ερντογάν κάτω από τα ερείπια του σεισμού - Daily Press\nΑρχική Ειδήσεις Κόσμος Η Τουρκία του Ερντογάν κάτω από τα ερείπια του σεισμού\nΗ Τουρκία του Ερντογάν κάτω από τα ερείπια του σεισμού\n«Είναι αλήθεια πως σταματήσατε τις επιχειρήσεις διάσωσης για μια ώρα όταν ένας νεαρός άνδρας είχε εντοπιστεί και μπορούσε να βγει από τα ερείπια;»\n– «Ναι, πράγματι μας διατάχθηκε να σταματήσουμε»\n– «Και ξέρετε γιατί;»\n– «Ίσως γιατί ο Πρόεδρος Ερντογάν θα έφτανε στην περιοχή και οι τοπικοί αξιωματούχοι προτίμησαν η διάσωση να πραγματοποιηθεί μπροστά του…»\nΟ παραπάνω διάλογος μεταξύ ενός δημοσιογράφου και ενός μέλους των σωστικών συνεργείων (AKUT) στην Ελαζίγκ, όπου ο σεισμός των 6,7 ρίχτερ προκάλεσε το θάνατο 41 ατόμων και τον τραυματισμό εκατοντάδων. Τουλάχιστον 500 κατοικίες έχουν καταστραφεί τόσο στην Ελαζίγκ όσο και στη Μαλάτεια. Αξίζει επίσης να σημειωθεί πως παρά τις καταγραφές από τα διεθνή σεισμογραφικά ινστιτούτα, οι επίσημες αρχές στην Τούρκια «μείωσαν» το μέγεθος του σεισμού στα 6,5 ρίχτερ.\nΤη φονική σεισμική δόνηση τη διαδέχθηκε μια σειρά από δηλώσεις: «Δεν υπάρχει κανείς νεκρός». «Δεν μπορείς να τα περιμένεις όλα από το κράτος». «Θα διωχθούν όσοι διαδίδουν ψεύδη στο διαδίκτυο και τα μέσα κοινωνικής δικτύωσης».\nΟ Πρόεδρος της Τουρκικής Ερυθράς Ημισέληνου, του μεγαλύτερου δημόσιου φορέα βοήθειας και διάσωσης, κάλεσε τους πολίτες να κάνουν δωρεές για τους σεισμόπληκτους. Την επόμενη ημέρα έσκασε η δημοσιογραφική αποκάλυψη πως η Ερυθρά Ημισέληνος έχει μεταφέρει περισσότερα από 7,5 εκατομμύρια δολάρια (6,8 εκατ. Ευρώ) δωρεών σε θρησκευτικό ίδρυμα το οποίο πρόσκειται στην κυβέρνηση, και το οποίο έχει κατηγορηθεί για σεξουαλική κακοποίηση παιδιών. Ήταν ένας οικονομικός ελιγμός με τον οποίο επιτεύχθηκαν δύο στόχοι: Φοροδιαφυγή και ταυτόχρονα παράνομη χρηματοδότηση του διάσημου ιδρύματος Ensar.\nΚαθώς η κοινή λογική στην Τουρκία έχει χαθεί εδώ και πολύ καιρό, το κράτος και τα επίσημα όργανά του δεν θα μπορούσαν να είναι τα μόνα που «ξέφυγαν» μετά τον φονικό σεισμό. Ένας «επιστήμονας» του Πανεπιστημίου Γιλντίζ της Κωνσταντινούπολης, ο καθηγητής Μπεντρί Γκενσέρ δήλωσε πως «ο σεισμός ήταν μια θεία απάντηση στην απαγόρευση του γάμου ανήλικων κοριτσιών!», ανακαλύπτοντας τη σχέση μεταξύ μιας φυσικής καταστροφής και ενός νομικού – κοινωνικού γεγονότος. «Παρών» δήλωσε και ο ρατσισμός. «Δεν με νοιάζει, στο Ελαζίγκ είναι Κούρδοι», ανέφεραν μηνύματα στα κοινωνικά δίκτυα.\nΤον Οκτώβριο του 2019, ο καθηγητής Νασί Γκορούρ, κατά τη διάρκεια μιας τηλεοπτικής εκπομπής, παρουσιάζοντας έναν χάρτη της περιοχής της Ελαζίγκ, είχε εκτιμήσει πως είναι πιθανός ένας σεισμός μεγέθους 5 έως 7 ρίχτερ το επόμενο διάστημα. Είχε καλέσει δε τις αρχές να αναλάβουν δράση. Κανείς δεν του έδωσε σημασία. Κανείς δεν τον άκουσε.\nΗ επίσκεψη του Ερντογάν στο σημείο της καταστροφής κόστισε 82.616 τουρκικές λίρες (12.536 ευρώ). Αυτό ήταν μόνο το κόστος μετακίνησης καθώς χρησιμοποιήθηκαν ένα ελικόπτερο και 28 οχήματα, μεταξύ των οποίων ένα ασθενοφόρο, έξι τζιπ και 19 Mercedes, ώστε να μεταφερθούν οι άνδρες της ασφάλειας. Ο Τούρκος Πρόεδρος ταξίδεψε στο σημείο με ένα από τα 11 προεδρικά αεροσκάφη. Σύμφωνα με τη Τζουμχουριέτ, το σύνολο των οχημάτων χρησιμοποιήθηκε μόνο για τη μεταφορά από το αεροδρόμιο του Ελαζίγκ στη σεισμόπληκτη περιοχή, όπου διεξάγονταν οι επιχειρήσεις διάσωσης. Το κόστος αντιστοιχεί στο μισθό 35 (κατώτατα αμειβόμενων) εργαζόμενων στην Τουρκία.\nΚαι ένα ακόμη σκάνδαλο: Η κυβέρνηση είχε επιβάλει έναν ειδικό φόρο σεισμού, αμέσως μετά τον σεισμό του 1999. Αρκετά εκατομμύρια τουρκικές λίρες, ενδεχομένως και δισεκατομμύρια έχουν συγκεντρωθεί από το κράτος, με στόχο την πρόληψη, τη διαχείριση και τη γρήγορη ενημέρωση των πολιτών. Ωστόσο ούτε η κυβέρνηση, ούτε το ελεγκτικό συνέδριο έχουν δώσει πληροφορίες σχετικά με τη χρήση των χρημάτων αυτού του Ταμείου. «Δεν έχουμε χρόνο να μιλάμε τώρα για αυτά», δήλωσε ο Ρετζέπ Ταγίπ Ερντογάν όταν ρωτήθηκε σχετικά. Ένας υπουργός του ήταν πιο σαφής: «Τα χρήματα δαπανήθηκαν όπου κρίθηκε πως ήταν απαραίτητο». Αρκετοί πολίτες διώκονται προς το παρόν από εισαγγελείς επειδή μέσω των κοινωνικών δικτύων ζητούν να μάθουν για τη χρήση αυτών των χρημάτων.\nΑποκλειστικά υπεύθυνο για την κακή αντιμετώπιση και διαχείριση της τελευταίας φυσικής καταστροφής είναι το Παλάτι του Ερντογάν. Καμία λήψη μέτρων και το πρόσχημα είναι πάτα το ίδιο: «Είναι ο καλός Αλάχ που κάνει τον σεισμό και δυστυχώς δεν υπάρχει τίποτα που να μπορούμε να κάνουμε εμείς».\nΠροηγούμενο άρθροΑποχώρησε από σύσκεψη με αγρότες ο Βορίδης: «Δε θα κάτσω να παίξουμε ξύλο με τους ΠΑΟΚτσήδες»\nΕπόμενο άρθροΤο τουρκικό σεισμογραφικό Oruc Reis θα ξανάρθει…


ΕΛΛΗΝΙΚΗ ΝΑΥΣ: Γιατί λέμε ότι δεν γίνονται γάμοι τον Μάιο και κατά πόσο ισχύει;\nΈτσι, επειδή ο Μάης είναι σχεδόν ομόηχος με τη λέξη μάγια, ο λαός πιστεύει ότι τον μήνα Μάιο πιάνουν τα μάγια. Γι’ αυτό και αποφεύγει τους γάμους. Τούτο όμως δεν είναι καθόλου σωστό. Διότι καμιά σχέση δεν έχει ο Μάης με τα μάγια. Ο Μάης είναι και αυτός ένας μήνας, όπως όλοι οι άλλοι.\nΠηγή : http://www.dogma.gr/diafora/giati-leme-oti-den-ginontai-gamoi-ton-maio-kai-kata-poso-ischyei/29041/


Επιστολή των πρώην εργαζομένων στην «Ελευθεροτυπία» στον Γεραπετρίτη: Δώστε λύση τώρα για τις αποζημιώσεις μας | Το Κουτί της Πανδώρας\nΕπιστολή των πρώην εργαζομένων στην «Ελευθεροτυπία» στον Γεραπετρίτη: Δώστε λύση τώρα για τις αποζημιώσεις μας\nΤην υλοποίηση των κυβερνητικών υποσχέσεων για λύση που θα ξεμπλοκάρει από τις τράπεζες τμήμα όσων τους οφείλονται ζητάει και πάλι δημοσιοποιώντας σχετική επιστολή που έχει στείλει από τις 20 Ιουλίου στον υπουργό Επικρατείας Γιώργο Γεραπετρίτη ο Γιώργος Καρελιάς, εκπρόσωπος των πρώην εργαζομένων της Ελευθεροτυπίας στην Επιτροπή Πιστωτών.\nNewsRoom 28/07/2020 | 23:33\nΌπως αναφέρεται στην επιστολή ήδη έχει δοθεί σχετική εντολή για λύση από τον πρωθυπουργό ενώ όλα τα κόμματα του κοινοβουλίου έχουν αναγνωρίσει το δίκαιο του αιτήματος και έχουν προτρέψει την κυβέρνηση να δώσει λύση. Ολόκληρη η επιστολή έχει ως εξής:\nΓνωρίζω ότι, με παρότρυνση συναδέλφων μου, έχετε εμπλακεί στην υπόθεση της «Ελευθεροτυπίας». Επομένως, είμαι βέβαιος, γνωρίζετε όλες τις πτυχές του προβλήματος. Παρόλα αυτά, επιτρέψτε μου να σας παραθέσω μερικές, έχοντας την πεποίθηση ότι θα σας βοηθήσουν να δώσετε την ορθή και δίκαιη λύση.\nΠρώτον, οι 850 πρώην εργαζόμενοι-συνάδελφοί μου όλων των ειδικοτήτων(δημοσιογράφοι, υπάλληλοι, τεχνικοί, εργάτες, καθαρίστριες κ.α), δεν διεκδικούμε δημόσιο χρήμα. Τα χρήματα που έχουμε συγκεντρώσει, με αποκλειστικά δικές μας ενέργειες, προήλθαν από την πώληση του κεντρικού κτιρίου της επιχείρησης. Σημειώστε ότι έχουν παρέλθει εννέα χρόνια από το κλείσιμο της εφημερίδας και έξι από την κήρυξη της πτώχευσης και οι περισσότεροι από τους συναδέλφους μου είναι άνεργοι, πολλοί με προβλήματα υγείας (δυστυχώς, είχαμε και θανάτους) και σε δεινή οικονομική κατάσταση.\nΔεύτερον, ο πίνακας διανομής συντάχθηκε με πιστή τήρηση των νόμων υπό την αυστηρή επίβλεψη του αρμόδιου δικαστή. Δηλαδή, δεν πρόκειται για κάποια δική μας αυθαιρεσία.\nΤρίτον, είναι κάτι παραπάνω από σαφές ότι η δική μας περίπτωση υπάγεται στον προηγούμενο πτωχευτικό νόμο (αφού η επιχείρηση πτώχευσε το 2014), με βάση τον οποίο προνόμιο έχουν οι εργαζόμενοι, το Δημόσιο και τα Ασφαλιστικά Ταμεία και όχι οι Τράπεζες. Τη νομική αυτή βεβαιότητα αναγνώρισε σαφώς ο συνάδελφός σας υπουργός της Δικαιοσύνης κ. Κωνσταντίνος Τσιάρας μιλώντας από το βήμα της Βουλής.\nΤέταρτον, οι τράπεζες « Alpha» και «Πειραιώς», καταφεύγοντας σε νομικούς ακροβατισμούς, έκαναν ανακοπές, για να μας εμποδίσουν να κάνουμε τη διανομή στις 17 Ιουλίου, όπως προβλεπόταν. Η στάση τους είναι απαράδεκτη, όπως είπε ο συνάδελφός σας υπουργός Ανάπτυξης κ. Αδωνις Γεωργιάδης, πάλι από το βήμα της Βουλής.\nΠέμπτον, όλα τα κόμματα του Κοινοβουλίου, με ερωτήσεις και δηλώσεις των αρχηγών τους, έχουν αναγνωρίσει το δίκαιο του αιτήματός μας και έχουν προτρέψει την κυβέρνηση να δώσει λύση. Εχετε, δηλαδή, την απόλυτη συναίνεσή τους.\nΈκτον, γνωρίζουμε ότι ο πρωθυπουργός κ. Κυριάκος Μητσοτάκης έχει εκδηλώσει το ενδιαφέρον του(το είπε δημοσίως από τον τηλεοπτικό σταθμό Action 24 ο κ. Γεωργιάδης) και έχει δώσει εντολή να δοθεί λύση.\nΑπό όποια σκοπιά κι αν δείτε το θέμα (νομική, κοινωνική, πολιτική) πρέπει να δώσετε άμεση λύση και όχι να το αφήσετε να σέρνεται άλλα τόσα χρόνια στα δικαστήρια, με τραγικές συνέπειες για εκατοντάδες ανθρώπους.\nΑσφαλώς γνωρίζετε νομικά καλύτερα από όλους μας. Επομένως, γνωρίζετε ότι, με βάση το άρθρο 77 παρ. 1 του Συντάγματος, η αυθεντική ερμηνεία των νόμων ανήκει στη νομοθετική λειτουργία. Πιστεύουμε, λοιπόν, ότι με μια σαφή διάταξη σε ένα επικείμενο νομοσχέδιο μπορεί να δοθεί λύση άμεση και σαφής, αφαιρώντας από τις Τράπεζες και το έσχατο νομικό επιχείρημα. Προς τούτο μπορεί να σας φανούν χρήσιμες τροπολογίες των κομμάτων(έχουν ήδη κατατεθεί τις προηγούμενες ημέρες), τη συναίνεση των οποίων ασφαλώς έχετε. Ειδικά η τροπολογία του Κινήματος Αλλαγής, την οποία γνωρίζετε, μπορεί να σας φανεί πολύ χρήσιμη.\nΠιστεύουμε ότι, για να τηρηθούν οι δημόσιες δεσμεύσεις συναδέλφων σας -και οι ιδιωτικές διαβεβαιώσεις άλλων κυβερνητικών παραγόντων- αυτή είναι η νομικά ορθή και δίκαιη λύση. Οτιδήποτε άλλο, που θα παραπέμπει τα θέμα στις ελληνικές καλένδες, θα είναι βαριά ασυνέπεια. Οι εκλεγμένοι υπουργοί μιας εκλεγμένης κυβέρνησης δεν έχουν κανέναν λόγο να σύρονται πίσω από τερτίπια και εκβιαστικές τακτικές Τραπεζών, οι διοικήσεις των οποίων δεν έχουν το σθένος να αναγνωρίσουν ότι η επιχειρηματολογία τους έχει καταρρεύσει και να δώσουν λύση αποσύροντας τις ανακοπές τους.\nΣας παρακαλούμε να απαιτήσετε να το κάνουν έστω τώρα. Και, μετά από όλα αυτά, αν αρνηθούν, να δώσετε εσείς την ορθή και δίκαιη λύση. Αυτό περιμένουν οι 850 πρώην εργαζόμενοι. Επιτέλους, οι Τράπεζες δεν είναι uber alles. Εμείς δεν αποδεχόμαστε ότι είναι πάνω από το Κοινοβούλιο, την κυβέρνηση και όλον τον πολιτικό κόσμο. Γι’ αυτό επαναλαμβάνουμε ότι η λύση είναι εφικτή και μπορεί να δοθεί τώρα. Οτιδήποτε άλλο, οποιαδήποτε παρελκυστική τακτική, θα είναι-εμείς, πάντως, έτσι θα την θεωρήσουμε-παντελώς απαράδεκτη. Θα είναι αθέτηση (δημοσίως) υπεσχημένων και εντέλει εξαπάτησή μας.\nΕίμαστε καλόπιστοι άνθρωποι και πιστεύουμε ότι όλα όσα ακούσαμε τις προηγούμενες μέρες ήταν ειλικρινή. Και περιμένουμε από εσάς, με τη νομική γνώση και την ευρύτητα πνεύματος που σας διακρίνει, να δώσετε τώρα τη λύση.\nΕκπρόσωπος των πρώην εργαζομένων της Ελευθεροτυπίας στην Επιτροπή Πιστωτών.\nΥΓ:Παρόμοιο ενημερωτικό κείμενο θα στείλουμε στον πρωθυπουργό κ. Κυριάκο Μητσοτάκη άμα τη επιστροφή του από τις Βρυξέλλες.»


25 Φεβρουαρίου 2020 – 2 Δημοτικό Σχολείο Αγίου Αθανασίου Δράμας\nΔημοσιεύτηκε στισ 25 Φεβρουαρίου 2020 10 Μαρτίου 2020\nΣτις 23 Φεβρουαρίου ο Σύλλογος Γονέων και Κηδεμόνων του Σχολείου μας οργάνωσε με μεγάλη επιτυχία το καθιερωμένο Αποκριάτικο Πάρτυ (Μπαλταφάν) στο Castello. Τα παιδιά ντυμένα καρναβάλια διασκέδασαν με διάφορες δραστηριότητες (το έθιμο «χάσκα», face painting) και χορό. Υπήρχαν λαχεία τα οποία κέρδιζαν όλα δώρα.\nΔημοσιεύτηκε στισ 25 Φεβρουαρίου 2020\nΣτις 21/02/2019 γιορτάσαμε στο σχολείο μας το έθιμο της Τσικνοπέμπτης. Τα μέλη του Συλλόγου Γονέων και Κηδεμόνων πρόσφεραν σάντουιτς και σερπαντίνες στα παιδιά, τα οποία διασκέδασαν και χόρεψαν μεταμφιεσμένα.


Τηλεδιάσκεψη του ΣΕΠΕ "Γ. Σεφέρης" για την επικείμενη αξιολόγηση - Ionianet.gr\nΤηλεδιάσκεψη του ΣΕΠΕ “Γ. Σεφέρης” για την επικείμενη αξιολόγηση\nΝ. Ιωνία 8/2/2021\nΠΡΟΣ ΤΟΥΣ ΔΙΕΥΘΥΝΤΕΣ/ΝΤΡΙΕΣ ΣΧΟΛΙΚΩΝ ΜΟΝΑΔΩΝ ΚΑΙ ΠΡΟΪΣΤΑΜΕΝΕΣ ΝΗΠΙΑΓΩΓΕΙΩΝ\nΟΛΟΙ ΚΑΙ ΟΛΕΣ ΤΗΝ ΤΡΙΤΗ 9 ΦΕΒΡΟΥΑΡΙΟΥ 7.00 Μ.Μ\nΣΕ ΑΝΟΙΚΤΗ ΣΥΖΗΤΗΣΗ ΜΕΣΩ ΤΗΛΕΔΙΑΣΚΕΨΗΣ ΜΕ ΤΟ Δ.Σ. ΤΟΥ ΣΥΛΛΟΓΟΥ\nΜΕ ΘΕΜΑ ΤΗΝ ΕΠΙΚΕΙΜΕΝΗ ΑΞΙΟΛΟΓΗΣΗ\nΟ Κλάδος έχει πάρει απόφαση για Απεργία Αποχή από όλες τις διαδικασίες αξιολόγησης, γι’ αυτό άμεσα θα στείλει ο Σύλλογός μας ενημερωτικό με συγκεκριμένα βήματα και δράσεις, ώστε να συμμετέχουμε μαζικά στην Απεργία Αποχή.\nΑπαντώντας σε ερωτήσεις συναδέλφων Διευθυντών/ντριών και Προϊσταμένων Νηπιαγωγείων για το συγκεκριμένο σεμινάριο του Υπ. Παιδείας επισημαίνουμε τα εξής:\nΔεν είναι υποχρεωτικό για κανέναν συνάδελφο/ισσα, πόσο μάλλον που είναι εκτός ωραρίου. Στη βάση αυτή μπορείτε να μην το παρακολουθήσετε και έχετε γι’ αυτό τη συνδικαλιστική κάλυψη του Συλλόγου μας, όπως άλλωστε και για κάθε σεμινάριο εκτός ωραρίου.\nΣυσπειρωμένοι όλοι και όλες στον Σύλλογό μας θα ακυρώσουμε για άλλη μια φορά την αξιολόγησή τους γιατί ξέρουμε ότι θα οδηγήσει σε κατηγοριοποίηση σχολείων, εκπαιδευτικών και μαθητών.\nΤΟ Δ.Σ. ΣΑΣ ΚΑΛΕΙ ΑΥΡΙΟ ΤΡΙΤΗ 9/2, 7.00 Μ.Μ ΣΕ ΤΗΛΕΔΙΑΣΚΕΨΗ ΓΙΑ ΝΑ ΣΥΖΗΤΗΣΟΥΜΕ ΤΗΝ ΥΛΟΠΟΙΗΣΗ ΤΗΣ ΑΠΟΦΑΣΗΣ ΓΙΑ ΑΠΕΡΓΙΑ – ΑΠΟΧΗ ΑΠΟ ΚΑΘΕ ΔΙΑΔΙΚΑΣΙΑ ΑΞΙΟΛΟΓΗΣΗΣ.\nJoin Zoom Meeting https://us02web.zoom.us/j/87642172455?pwd=c3lscjl1ZDFjTUV4ZkJUTWgzZmdVQT09\nMeeting ID: 876 4217 2455


Η Κατερίνα Στικούδη εξηγεί ποια είναι τα μυστικά της για τέλειο σώμα\n12-05-2020 • 19:06μμ\nΗ Κατερίνα Στικούδη έχει ένα από τα πιο καλλίγραμμα σώματα της ελληνικής showbiz!\nΗ τραγουδίστρια που ακολούθησε και τα μονοπάτια της παρουσίασης ως εγχείρημα, το τελευταίο διάστημα, έχει αφοσιωθεί ξανά στη μουσική της μετά το γκρέμισμα της εκπομπής «My Style Rocks».\nΣτην διάρκεια της καραντίνας, η Κατερίνα έμεινε στο σπίτι και πόζαρε αρκετές φορές δίπλα στην πισίνα, ενώ απόλαυσε την γυμναστική της στον κήπο. Με μια νέα ανάρτηση στον προσωπικό της λογαριασμό στο Instagram, η εντυπωσιακή τραγουδίστρια απαντάει στις συχνές ερωτήσεις που της κάνουν οι φαν της για το πώς έχει χτίσει αυτό το υπέροχο γυμνασμένο κορμί.\nΗ Κατερίνα, προφανώς παραδέχτηκε ότι κάνει σκληρή προπόνηση τύπου Crossfit τα τελευταία χρόνια αλλά τονίζει ότι πρέπει να αποφεύγονται οι υπερβολές. Το πιο σημαντικό; Πίνει 3 λίτρα νερό την ημέρα, κάτι που τονίζουν διαρκώς οι διαιτολόγοι/διατροφολόγοι, καθώς η αφυδάτωση του οργανισμού μπορεί να εμφανιστεί ύπουλα στο σώμα με τη μορφή πείνας. Μην ξεχνάτε να πίνετε νερό το πρωί, ακόμα κι αν χρειαστεί να βάζετε υπενθύμιση στο κινητό σας.\n«Πολλοί με ρωτάτε τι γυμναστική κάνω , ποια είναι η διατροφή μου και τα σχετικά ! Έχω μάθει να αγαπάω το σώμα μου ,να φροντίζω τον εαυτό μου και ποτέ να μην κάνω υπερβολές! Η γυμναστική που κάνω τα τελευταία χρόνια είναι Crossfit ! Ναι είναι δύσκολη η γυμναστική αυτή αλλά είναι για όλους αρκεί να ακούμε τον προπονητή μας 😘💪Επισης το νερό είναι πολύ σημαντικό για την υγεία μας, καταναλώνω περίπου 3 λίτρα καθημερινά ! Ωστόσο μη ξεχνάς ότι ένα γυμνασμένο σώμα δεν είναι μόνο εικόνα αλλά και υγεία!», έγραψε στην ανάρτησή της.\nΚαλημέρα !! Πολλοί με ρωτάτε τι γυμναστική κάνω , ποια είναι η διατροφη μου και τα σχετικά ! Έχω μάθει να αγαπάω το σώμα μου ,να φροντίζω τον εαυτό μου και ποτέ να μην κάνω υπερβολές! Η γυμναστική που κάνω τα τελευταία χρόνια είναι Crossfit στο @stigmabox ! Ναι είναι δύσκολη η γυμναστική αυτή αλλά είναι για όλους αρκεί να ακούμε τον προπονητή μας 😘💪Επισης το νερό είναι πολύ σημαντικό για την υγεία μας , καταναλώνω περίπου 3 λίτρα καθημερινά ! Ωστόσο μη ξεχνάς ότι ένα γυμνασμένο σώμα δεν είναι μόνο εικόνα αλλά και υγεία !! 💕❤💪👏


Εντυπώσεις από "Το Φωτεινο Δωματιο" - elamazi.gr\nΕντυπώσεις από “Το Φωτεινο Δωματιο”\nαπό PENELOPE 17/11/2015, 11:18 μμ 299 Views 5 Comments\nΤι να πρωτοπει κανεις γι αυτην την παρασταση;Ερμηνειες με νοημα , υπεροχα κοστουμια , ιδιαιτερη μουσικη και εκπληκτικος θεατρικος χωρος..Αλλη μια υπεροχη Κυριακη χαρις στο ελα μαζι..Ευχαριστουμε θερμα.\n22/11/2015 at 3:27 μμ\nΠηγαμε στην παρασταση ΄΄Στο φωτεινο δωματιο΄΄ .Απλα μια καλη παρασταση. Αυτο που πρεπει να γινει κατα την γνωμη μου να διαμορφωσουν λιγο τον χωρο του θεατρου και μιλαω για τις θεσεις να γινουν σε επιπεδα γιατι αν δεν κατσεις στην πρωτη σειρα καθε επιπεδου δεν βλεπεις απολυτως τιποτα.Ας φροντισουν καθε σειρα να ειναι σε διαφορετικο επιπεδο οχι καθε επιπεδο να εχει πεντε σειρες.Αλλωστε απευθυνεται σε παιδακια η παρασταση ας φροντισουν λοιπον να βλεπουν ολα !!!\n22/11/2015 at 9:03 μμ\nΠιστεύω ότι σ” αυτό το θέατρο δεν πρέπει να γίνονται παιδικές παραστάσεις. Παλιά γινόντουσαν συναυλίες. Τώρα ούτε οι ενήλικοι δεν μπορούν να δουν καλά καλά τη σκηνή.\n22/11/2015 at 11:50 μμ\nΑν και ήθελα να δούμε την παράσταση,τα παραπάνω σχόλια με προβληματίζουν.Εαν έχω μαζί μου μαξιλαράκι λύνεται το πρόβλημα;\n23/11/2015 at 7:58 πμ\nΚάτι γίνεται με μαξιλαράκι αλλά φρόντισε να πάτε νωρίς ώστε να υπάρξει περίπτωση να καθίσετε μπροστά. Ότι γίνεται με τον δράκο και τις σαπουνόφουσκες κτλ όλα για τις πρώτες 5-6 σειρές όλοι οι άλλοι απλά βλέπουν.\n23/11/2015 at 11:23 πμ\nΑυτό ειλικρινά δεν το καταλαβαίνω . Δηλαδή ανεβάζεις παιδική παράσταση σε θέατρο, που απ’ ότι καταλαβαίνω, οι περισσότεροι από τους μισούς δεν βλέπουν; Εγώ δεν έχω ξαναπάει στο θέατρο, αλλά η μικρή είχε πάει πέρσι με το σχολείο. Δεν μου είχε πει κάτι, αλλά ήταν στα προνήπια, και από ότι συνειδητοποιώ τώρα, μάλλον τα μισά θα είδε, και αν τα είδε και αυτά.\nΕντυπώσεις από τη ΦΟΥΤΟΥΡΙΑ\n«Τριγωνοψαρούλη, μην εμπιστεύεσαι ΠΟΤΕ …αχινό!» στο Θέατρο 104


Κατηγορία: Σεμινάρια\t Δημοσιεύθηκε : Δευτέρα, 05 Φεβρουαρίου 2018 20:59 Εμφανίσεις: 917\nΕΡΓΑΛΕΙΑ ΒΙΟΠΛΗΡΟΦΟΡΙΚΗΣ ΚΑΙ ΟΡΘΕΣ ΠΡΑΚΤΙΚΕΣ ΓΕΝΕΤΙΚΩΝ ΑΝΑΛΥΣΕΩΝ: ΤΟ ΠΑΡΑΔΕΙΓΜΑ ΤΩΝ ΑΙΜΟΣΦΑΙΡΙΝΟΠΑΘΕΙΩΝ ΚΑΙ ΤΗΣ ΚΥΣΤΙΚΗΣ ΙΝΩΣΗΣ\nΗ Πανελλήνια Ένωση Βιοεπιστημόνων οργανώνει το εν λόγω σεμινάριο με σκοπό την γνωριμία και την εξοικείωση των νέων συναδέλφων με τις ορθές πρακτικές διενέργειας Γενετικών Αναλύσεων, την χρήση των Τραπεζών Δεδομένων Γενετικών Νοσημάτων, καθώς και του λογισμικού προγράμματος Integrative Genomics Viewer (IGV) στην ανάλυση γενετικών δεδομένων.\nΣτο πρόγραμμα του σεμιναρίου περιλαμβάνεται προσωπική συμμετοχή κάθε συμμετέχοντα στην οπτικοποίηση, ανάλυση και ερμηνεία δεδομένων περιστατικών κυστικής ίνωσης η/και γονιδιωματική ανάλυση (Whole Exome Sequencing, WES).\n16.00-20.00 Αίθουσα Σεμιναρίων ΠΕΒ\nΈβρου 94-96 , Αμπελόκηποι\nΤο Σεμινάριο απευθύνεται κατά προτεραιότητα σε 25 νέους/ες βιοεπιστήμονες, που έχουν αποκτήσει πτυχίο κατά προτίμηση την τελευταία 5ετία. Στην περίπτωση που υπερκαλυφθούν οι 25 θέσεις το σεμινάριο θα επαναληφθεί στο εγγύς μέλλον.\nΘα δοθεί προτεραιότητα στα ενεργά μέλη της ΠΕΒ.\nΔικαίωμα δωρεάν συμμετοχής μόνο στην δραστηριότητα «Γνωρίζοντας το IGV» έχουν οι συνάδελφοι/ισσες που μετείχαν στο 1ο Συμπόσιο για την Αλληλούχιση DNA Νέας Γενιάς (7-8/12/2017)\nΓια όσους και όσες συναδέλφους δεν είχαν παρακολουθήσει το προηγούμενο Συμπόσιο, και για όλους όσους επιθυμούν να παρακολουθήσουν ολόκληρο το σεμινάριο, το κόστος συμμετοχής διαμορφώνεται ως εξής :\nΜέλη ΠΕΒ (οικονομικά τακτοποιημένα για το 2018) 10€\nΜη μέλη ΠΕΒ 50€.\nΗ κατάθεση των χρημάτων γίνεται στο λογαριασμό της ΠΕΒ στη τράπεζα Πειραιώς:\nIBAN:GR29 0171 7490 006749113614229\nMέσω e-mail στη γραμματεία της ΠΕΒ ( grammateia@gmail.com) εώς την Πέμπτη 08/02/2018. Στο μήνυμα θα πρέπει να δηλώνεται το ονομ/νο, χρόνος κτήσης πτυχίου, μέλος (οικονομικά τακτοποιημένο) της ΠΕΒ ή μη, ειδικότητα (βιολόγος ή μη), απόδειξη κατάθεσης χρημάτων. Για διευκρινήσεις μπορείτε να επικοινωνήσετε με τη γραμματεία της ΠΕΒ στο 210-5224632 (Δευτ.-Πεμπ. 17:00-20:00)\nΜπορείτε να δείτε ολόκληρο το πρόγραμμα του σεμιναρίου στο Δελτίο Τύπου εδώ.\n/Πρώτο Μετεκπαιδευτικό Σεμινάριο 2018


Δευτέρα, 28-Ιαν-2019 18:42\nΠαγώνει με δυο αποφάσεις ασφαλιστικών μέτρων ο διαγωνισμός για την επιλογή αναδόχου σχετικά με την επέκταση του επιβατικού λιμένα (Νότια ζώνη) του ΟΛΠ. Το Δ΄ Τμήμα του ΣτΕ με πρόεδρο την αντιπρόεδρο Μαρία Καραμανώφ και εισηγήτριες τις παρέδρους Ευσταθία Σκούρα και Κωνσταντίνα Σκούρα, με τις υπ΄ αριθμ. 382-383/2019 αποφάσεις ασφαλιστικών μέτρων έκανε δεκτές τις αιτήσεις των εταιρειών "Τέρνα Ανώνυμος Τουριστική, Τεχνική και Ναυτιλιακή Εταιρεία" και "J&P- ΑΒΑΞ Α.Ε.", οι οποίες στρέφονται κατά της Αρχής Εξέτασης Προδικαστικών Προσφυγών και του ΟΛΠ.\nΑκόμη, αναφέρεται στις δύο αποφάσεις ασφαλιστικών μέτρων ότι δεν τηρήθηκαν η κατά το ενωσιακό δίκαιο προϋποθέσεις δημοσιότητας, κάτι που μπορεί να ασκήσει ουσιώδη επιρροή στην διαμόρφωση του επενδυτικού ενδιαφέροντος και του κύκλου των ενδιαφερομένων επενδυτών. Έτσι, κατόπιν όλων αυτών, ο ΟΛΠ θεωρείται δικαιούχος των δικαιωμάτων που τα παραχωρήθηκαν και εξακολουθεί να έχει την ιδιότητα του αναθέτοντα φορέα. Η αναστολή ισχύει μέχρι να εκδοθούν οι οριστικές αποφάσεις του ΣτΕ επί των κυρίων αιτήσεων των δύο εταιρειών, οι οποίες εκτιμάται ότι θα συζητηθούν και θα εκδοθούν μέσα στο 2019.\nΔεν θα είναι εύκολα τα επόμενα 1-2 χρόνια... (27)


Καθολική... υπόκλιση στον Διαμαντίδη! | SDNA\nΚαθολική... υπόκλιση στον Διαμαντίδη!\n15 Σεπτεμβρίου 2016, 13:10\nΤελευταία ανανέωση: 16 Σεπτεμβρίου 2016, 19:06\nΟι προπονητές και οι αρχηγοί Παναθηναϊκού, ΤΣΣΚΑ, Μπαρτσελόνα και Μακάμπι αποθέωσαν τον Δημήτρη Διαμαντίδη, με τον «3D» να αποκαλύπτει πως επεξεργάζεται το επόμενο βήμα του στο μπάσκετ.\nΟ Διαμαντίδης κάθισε στο πάνελ της συνέντευξης Τύπου που διοργανώθηκε από την ΚΑΕ Παναθηναϊκός Superfoods μαζί με τους αρχηγούς και τους προπονητές των τεσσάρων ομάδων που θα συμμετάσχουν στο σπουδαίο τουρνουά προς τιμήν του «πράσινου» θρύλου, το «Diamonds Are Forever».\nΑσφαλώς, κοινή συνισταμένη όλων ήταν η… αποθέωση για τον Διαμαντίδη, για όσα πέτυχε στην καριέρα του και για τον μοναδικό τρόπο με τον οποίο το έκανε…\nΑργύρης Πεδουλάκης, Αντώνης Φώτσης, Δημήτρης Ιτούδης, Βίκτορ Χριάπα, Γιώργος Μπαρτζώκας, Αντε Τόμιτς, Ερέζ Εντελστάιν, Γκάι Πνίνι… έσταξαν μέλι για τον παλαίμαχο πλέον γκαρντ, ο οποίος από την πλευρά του ευχαρίστησε άπαντες για τις τιμές και τα κολακευτικά λόγια, ενώ τόνισε πως επεξεργάζεται ήδη το επόμενο βήμα στη ζωή του και το… μπάσκετ.\nΑναλυτικά τι είπαν…\n«Ευχαριστώ τον Παναθηναϊκό για την τιμή που μου κάνει με αυτό το τουρνουά. Ευχαριστώ τις ομάδες που βρίσκονται εδώ. Ευχαριστώ όλους για τα καλά λόγια. Είναι ομάδες που έχουν κατακτήσει ευρωπαϊκά τρόπαια. Το πιο σημαντικό είναι ότι μέσα από αυτό το τουρνουά υπάρχει μία πρόβλεψη ότι ένα μέρος των εσόδων θα πάνε σε ιδρύματα στην Καστοριά που έχω επιλέξει. Σε αυτούς τους δύσκολους καιρούς το πιο σημαντικό είναι που θα προσφερθούν αυτά τα χρήματα σε αυτά τα ιδρύματα.\nΔεν μπορώ να μιλήσω τώρα για τα συναισθήματα. Όταν θα το βιώσω θα μπορώ να πω περισσότερα. Εχω εισπράξει πολλή αγάπη από τον κόσμο του Παναθηναϊκού ήδη. Μεθαύριο θα καταλάβω για άλλη μια φορά ότι είναι ακόμα μία πολύ μεγάλη χαρά και ευλογία να είμαι σε αυτόν τον σύλλογο. Εχουμε ζήσει πολύ μεγάλες στιγμές με όλους, με τον Αντώνη (Φώτση), αλλά και με τον Δημήτρη (Ιτούδη). Τους ευχαριστώ όλους. Εύχομαι όλοι να ευχαριστηθούν τα παιχνίδια».\nΓια το αν σκέφτηκε ποτέ να αλλάξει την απόφασή του να αποσυρθεί: «Στη διάρκεια του καλοκαιριού επειδή χρειαζόμουν ξεκούραση είχα βγει εντελώς εκτός και δεν το σκεφτόμουν. Τώρα σιγά-σιγά μερικές στιγμές περνά από το μυαλό, αλλά είναι φυσιολογικό μετά από τόσα χρόνια μέσα στα γήπεδα. Ασχολούμαι όμως με την οικογένεια και τα παιδιά μου. Αυτό με γεμίζει και αισθάνομαι όμορφα όπως ήμουν και πριν».\nΓια το έχει σκεφτεί τι θέλει να κάνει από εδώ και πέρα: «Εχω κάποια πράγματα στο μυαλό μου. Δεν έκατσα όμως ακόμα να δω τι θα κάνω. Δεν μπορώ να πω κάτι ακόμα. Περιμένω να δω αν μπορώ να κάνω κάτι που μου αρέσει και με γεμίζει. Θα έχει σχέση με το μπάσκετ».\nΓια το αν έχει σκεφτεί τι θα κάνει όταν μπει ξανά στο ΟΑΚΑ: «Θα χαιρετήσω τον κόσμο. Θα δούμε μόλις μπούμε μέσα».\nΓια τα κολακευτικά λόγια συμπαικτών και αντιπάλων: «Νιώθω όμορφα και είμαι ευγνώμων για ό,τι έχω περάσει όλα αυτά τα χρόνια. Το κυριότερο είναι ότι κερδίζεις τους συμπαίκτες σου. Το θέμα είναι να είσαι χαρακτήρας που έχει κερδίσει την αναγνώριση και έχει δώσει τα πάντα στο γήπεδο. Πρέπει να καταλάβουμε όλοι Υπάρχει νίκη ή ήττα και προσπαθούμε για το καλύτερο. Είναι μεγάλη τιμή που αυτοί οι άνθρωποι εκτιμούν τον τρόπο που έπαιζα και συμπεριφερόμουν».\nΓια το αν έπαιξε μπάσκετ το καλοκαίρι: «Τίποτα. Καθόλου»\nΓια το τρίποντο που θα ήθελε να επαναλάβει αν μπορούσε: «Με τη Μάλαγα και την Μπαρτσελόνα που είχαμε κερδίσει».\n«Είναι ιδιαίτερη στιγμή για τον σύλλογο. Για μένα είναι ο καλύτερος ποτέ που έπαιξε στον σύλλογο, όχι μόνο για τις αγωνιστικές ικανότητες, αλλά για τη συμπεριφορά του. Για την πίστη και την αφοσίωση που είχε στην ομάδα, στον προπονητή, τον συμπαίκτη. Μαζί με τον Φάνη άλλαξαν τον τρόπο που βλέπουμε το μπάσκετ. Ο Φάνης έδειξε τον δρόμο και ο Δημήτρης το έφτασε στο υψηλότερο σημείο. Θα είμαστε όλοι εκεί για να τον τιμήσουμε. Επιβάλλεται να είναι στη συνέχεια μαζί μας».\nΓια το αν μπορεί να μοιραστεί κάποια συζήτηση που είχε με τον Δημήτρη εκτός γηπέδου: «Πρέπει να σεβαστώ αυτές. Το λακωνίζειν εστί φιλοσοφείν. Να λες λίγα και να πιάνουν τόπο».\nΓια το αν μπορεί να συνδυαστεί επιτυχία και σεμνότητα: «Είναι σπάνιο γιατί το σταρ σίστεμ ποτίζει τον εγωισμό τους. Το καταλαβαίνουν όταν αποσύρονται και βρίσκουν ισορροπία. Ο Δημήτρης έχει εσωτερική ηρεμία, αλλά είναι σπάνιο».\nΑντώνης Φώτσης (υπαρχηγός Παναθηναϊκού):\n«Είμαι πολύ χαρούμενος που συμμετέχω. Όλα αυτά τα χρόνια ο Δημήτρης πρόσφερε πολλά. Είμαι χαρούμενος που υπήρξα συμπαίκτης του. Είναι τιμή μου που βρίσκομαι ανάμεσα σε τόσο σπουδαίους παίκτες και ομάδες. Να δώσουμε ένα ωραίο αντίο στον Δημήτρη με καλό μπάσκετ και του εύχομαι τα καλύτερα για τη συνέχεια της ζωής του».\nΓια τις στιγμές που θυμάται με τον Διαμαντίδη: «Δεν υπήρχε μοναδική στιγμή γιατί είχα την τύχη να τον ζήσω πολλά χρόνια. Είμαι τυχερός γιατί τον γνώρισα και εκτός γηπέδου. Είναι πολύ χαρούμενε στιγμές. Ηταν χαρά που τον γνώρισα εκτός γηπέδων όλα αυτά τα χρόνια».\n«Δυστυχώς για εσάς θα μακρηγορήσω γιατί το αξίζει ο Δημήτρης και το τουρνουά. Είναι μεγάλη τιμή να βρίσκομαι εδώ με άλλους πρωταθλητές Ευρώπης, αλλά και γιατί τιμούμε όλοι τον Διαμαντίδη που υπήρξε ένα μεγάλο κεφάλαιο για τον Παναθηναϊκό, το ελληνικό και το ευρωπαϊκό μπάσκετ. Πέτυχε πάρα πολλά με την ομάδα του Παναθηναϊκού. Με την αγωνιστική συμπεριφορά άλλαξε τον τρόπο σκέψης πολλών μας. Δημιούργησε μαζί με τους συμπαίκτες του κι εμάς που συνεργαστήκαμε μαζί του, έδωσε διαφορετική διάσταση στο άθλημα. Είναι σημαντικό να μιλάμε για έναν παίκτη που δεν ήταν ο πρώτος σκόρερ, αλλά ο πιο πολύτιμος γιατί έδωσε φοβερές ασίστ, ήταν εκεί να κόψει, να πάρει τα ριμπάουντ, να παίξει άμυνα. Όλα αυτά τα εκτιμήσαμε.\nΜαζί του περάσαμε σε έναν τελείως διαφορετικό τρόπο σκέψης και αντίληψης για τον κόσμο, τα οποία πρεσβεύει το μπάσκετ. Ηταν τιμή μου να τον έχω δίπλα μου και που συνεργαστήκαμε. Ηταν κομβικό από τον Ηρακλή να γίνει ηγέτης του Παναθηναϊκού, ήταν κομβικό σημείο να αντιληφθεί ότι μπορούσε, με τη βοήθεια των συμπαικτών του και όλων μας. Ηταν τιμή μου που συνεργάστηκα μαζί του και είδα την εξέλιξή του ως παίκτη και ανθρώπου.\nΔεν μπορώ να δεχτώ ότι θα μείνει εκτός μπάσκετ. Δεν θα ξεχάσω ποτέ ότι μου έλεγε τι θα γίνει αύριο μετά το τριπλ κράουν και έλεγε θα πάω για σουτ. Είναι τεράστια τιμή που συνεργάστηκα μαζί του, κερδίσαμε, χάσαμε τρόπαια.\nΤου αξίζει αυτή η τιμή. Μπράβο στον Παναθηναϊκό που κάνει αυτή την εκδήλωση. Θα θέλαμε να είμαστε με πλήρες ρόστερ, αλλά οι απουσίες μας κάνουν short, αλλά θα δώσουμε τον καλύτερο εαυτό μας για να τιμήσουμε τον Δημήτρη. Να είσαι υγιής και να χαίρεσαι τις στιγμές τις οποίες αξίζεις».\nΓια το αν έχει ετοιμάσει κάποια… ειδική άμυνα στον Διαμαντίδη: «Αυτή τη φορά θα πούμε να γίνει ένα γκολ-φάουλ στον Διαμαντίδη, να σκοράρει και να τελειώσει έτσι»\nΓια το τι είναι πιο σημαντικό, οι τίτλοι ή ο καλός παίκτης: «Συνδυασμός. Αυτό είναι το ιδανικό. Ο Διαμαντίδης είχε ιδιαίτερη προσέγγιση. Το άθλημα το σεβάστηκε. Είχε δημιουργικό άγχος που σε κρατά σε εγρήγορση και σε εξελίσσει. Επρεπε να μείνει επιπλέον, να κάνει τη ρουτίνα του για να είναι έτοιμος. Δεν το συναντάς να κάνει τέτοια κάποιος. Του λέω ένα μεγάλο ευχαριστώ ως προπονητή για τους προβληματισμούς που μου έβαλε. Δημήτρη σε ευχαριστώ\nΓια τις συζητήσεις που είχε με τον Διαμαντίδη: «Δεν μπορώ να μοιραστώ αυτές τις συζητήσεις. Το καταλαβαίνετε αυτό».\nΓια το αν μπορεί να συνδυαστεί επιτυχία με σεμνότητα, όπως το κατάφερε ο Διαμαντίδης: «Όλα ξεκινούν από την οικογένεια, τους ανθρώπους του που έδωσαν αρχές και του έδωσαν την ικανότητα να είναι ήρεμος. Είναι παράδειγμα προς μίμηση. Είναι σπάνιο, αλά είναι ο δρόμος που σε κάνει ξεχωριστό. Είναι ζωντανό παράδειγμα και τους για νεότερους».\nΒίκτορ Χριάπα (αρχηγός ΤΣΣΚΑ):\n«Είμαστε χαρούμενοι που είμαστε εδώ και εκπροσωπούμε την ΤΣΣΚΑ για να αποδώσουμε τιμές σε έναν μεγάλο παίκτη. Θα μπορούσα να πω πολλά, αλλά μιλούν όλα αυτά που έκανε στο γήπεδο. Του εύχομαι καλή τύχη στη ζωή του, εκτός μπάσκετ».\nΓια το τι θυμάται από τον Διαμαντίδη: «Δεν υπάρχουν λόγια να τον περιγράψουν. Εκανε πολλά πράγματα στο παρκέ. Ηταν εξαιρετικός αμυντικός κι ο καλύτερος πόιντ γκαρντ όσο έπαιζε».\nΕρέζ Εντελστάιν (προπονητής Μακάμπι):\n«Δεν το σκεφτήκαμε ούτε λεπτό. Είμαστε περήφανοι που είμαστε εδώ. Ο κόσμος στο Τελ Αβίβ σε αγαπά και μιλώ εκ μέρους των φίλων της Μακάμπι. Θα σου κάνω μια ερώτηση: Οντως θα σταματήσεις ή…;»\nΟ Διαμαντίδης αποκρίθηκε γελώντας ότι δεν το έχει μετανιώσει και ο Εντελστάιν πρόσθεσε: «Καλή τύχη τότε στη νέα σου ζωή».\nΓκάι Πνίνι (αρχηγός Μακάμπι):\n«Είναι τιμή μας που βρισκόμαστε εδώ για τον Δημήτρη. Όπως είπε και ο Βίκτορ, μπορούμε να πούμε πολλά γι’ αυτόν, αλλά θα τα πούμε μετά το τουρνουά. Για εμάς αυτή η διοργάνωση είναι ένα μεγάλο τεστ απέναντι στους κορυφαίους της Euroleague. Ελπίζουμε να το απολαύσει ο κόσμος».\nΓια τις αναμνήσεις του από τον Δημήτρη: «Παίξαμε πολλούς αγώνες. Είχαμε παίξει μία από τις πιο μεγάλες σειρές στα πλέι οφ, είχαμε χάσει 3-2. Θυμάμαι όταν είχα έρθει στη Μακάμπι ότι ο Σαρπ που είχε πει να μην πασάρω την μπάλα όταν μπροστά ήταν ο Διαμαντίδης»!\nΓιώργος Μπαρτζώκας (προπονητής Μπαρτσελόνα):\n«Ευχαριστούμε για την πρόσκληση που είναι τιμητική για εμένα και την ομάδα. Με ιδιαίτερη χαρά ήρθαμε για τον Δημήτρη, αλλά και γιατί είναι τουρνουά που παίζουμε με τις καλύτερες ομάδες. Οι προπονητές θέλουν να δουν σε τι επίπεδο βρίσκονται οι ομάδες αλλά ο κόσμος δεν θα ασχοληθεί με το μπάσκετ, αλλά με τον Δημήτρη. Θα είναι συναισθηματική η ατμόσφαιρα γιατί ο κόσμος του Παναθηναϊκού ξέρει τι πρόσφερε ο Δημήτρης στην ομάδα.\nΟ Δημήτρης άλλαξε τον τρόπο που βλέπουμε το μπάσκετ, τι είναι σημαντικό και τι όχι. Ημασταν σε αντίπαλα στρατόπεδα, αλλά πλέον μας δόθηκε η ευκαιρία να μιλήσουμε πιο ωραία και ήρεμα και να του πω τη μεγάλη εκτίμηση που του έχω. Του εύχομαι τα καλύτερα για τη ζωή του από εδώ και πέρα».\nΑντε Τόμιτς (παίκτης Μπαρτσελόνα):\n«Είναι τιμή μας που βρισκόμαστε εδώ για τον κ. Διαμαντίδη που ήταν ένας από τους καλύτερους παίκτες της ιστορίας του ευρωπαϊκού μπάσκετ. Θα είναι εξαιρετικά τεστ για εμάς. Είμαστε ενθουσιασμένοι που θα παίξουμε στο τουρνουά».\nΠετάει για Ιταλία το Ρέθυμνο\nΑπρόοπτο με ατύχημα για τον Πεδουλάκη\nO Σανικίτζε τα... σπάει με 360 κάρφωμα (vid)\n«Αναντικατάστατος ο Μίλος, μοιάζουν Ιτούδης - Σάρας»\nΟ Λέο Βέστερμαν μιλά στο SDNA για την νέα ΤΣΣΚΑ Μόσχας χωρίς τον Μίλος Τεόντοσιτς, τονίζει πως ο Δημήτρης Ιτούδης και ο Σαρούνας Γιασικεβίτσιους...\n18 Σεπτεμβρίου 2017, 19:30\nΒέστερμαν στο SDNA: «Αναντικατάστατος ο Μίλος, μοιάζουν Ιτούδης - Σάρας»\nΓκάμπριελ: «Να βρούμε τον τρόπο να νικάμε»\nΟ Κένι Γκάμπριελ υπογράμμισε πως ο Παναθηναϊκός Superfoods πρέπει να βρει τον δρόμο να νικάει, ακόμα και όταν έχει απουσίες και τόνισε πως οι «...\n18 Σεπτεμβρίου 2017, 12:00\nΙτούδης: «Αμφίδρομη η αγάπη με τον κόσμο του Παναθηναϊκού»\nΟ Δημήτρης Ιτούδης αποθεώθηκε από τους φίλους του Παναθηναϊκού Superfoods κατά την διάρκεια του φιλικού με την ΤΣΣΚΑ και ο προπονητής των Ρώσων...\n17 Σεπτεμβρίου 2017, 21:23


Εκανε τον... πεθαμένο για να σταματήσει να πληρώνει το δάνειό του | Espresso\nΕκανε τον... πεθαμένο για να σταματήσει να πληρώνει το δάνειό του\nΤετάρτη, Ιανουάριος 10, 2018 - 13:05\n❱❱ Σκηνοθέτησε τον θάνατό του για να σταματήσει να πληρώνει το... δάνειό του ένας έμπορος από την Καλαμάτα!\nΟμως το «παραμύθι» του αποκαλύφθηκε και οδηγήθηκε ενώπιον του Τριμελούς Εφετείου Κακουργημάτων Καλαμάτας, που του «έριξε καμπάνα», καταδικάζοντάς τον σε φυλάκιση πέντε ετών με αναστολή, όπως και στον μικρότερο αδελφό του, ο οποίος δεν είχε... δασκαλευτεί καλά και δεν ήξερε τι να απαντήσει όταν ο ληξίαρχος Καλαμάτας τον ρώτησε πού είχαν θάψει τον «νεκρό»!\nΣύμφωνα με την «Ελευθερία», τα αδέλφια, που είναι έμποροι στην Αγία Τριάδα, καταδικάστηκαν για χρήση πλαστών εγγράφων με το ελαφρυντικό του πρότερου έντιμου βίου και η αναστολή στην εκτέλεση της ποινής τους δόθηκε από το δικαστήριο με τον όρο να τεθούν υπό επιτήρηση.\nΟλα άρχισαν από ένα στεγαστικό δάνειο ύψους 128.000 ευρώ, που ο έμπορος δυσκολευόταν να αποπληρώσει. Οπως ισχυρίστηκε στην απολογία του, συνάντησε τυχαία έναν άγνωστο στην Κάτω Αχαγιά, ο οποίος του είπε ότι μπορούσε να του εξασφαλίσει παράταση για την αποπληρωμή του δανείου. Αφού τον πλήρωσε 150 ευρώ, ο άγνωστος έδωσε στον κατηγορούμενο μια βεβαίωση... θανάτου από γιατρό της Πάτρας! Εκείνος έπεισε τον αδελφό του να πάει στο Ληξιαρχείο και να δηλώσει τον θάνατό του, ώστε να πάρει πιστοποιητικό θανάτου. Επειτα θα προσκόμιζε στην τράπεζα την επίσημη ληξιαρχική πράξη και το δάνειο θα το ξεπλήρωνε η ασφαλιστική!\nΓια να δεχτεί τον θάνατο του οφειλέτη η τράπεζα ζήτησε τη βεβαίωση του γιατρού, που είχε, όμως, κατατεθεί στο Ληξιαρχείο, και έτσι αποκαλύφθηκε η απάτη και έφτασε στη Δικαιοσύνη. Ο δεύτερος κατηγορούμενος είπε ότι γνώριζε τι σκόπευε να κάνει ο αδελφός του και διαφωνούσε, αλλά αυτός τον πίεζε να πάει στο Ληξιαρχείο, με αποτέλεσμα, όπως είπε, να βρει τον μπελά του. Τελικά, το δικαστήριο αποφάσισε να τους αναγνωρίσει το ελαφρυντικό του πρότερου έντιμου βίου και έδωσε αναστολή στην καταδίκη τους. Στο εξής, όμως, υπό επιτήρηση...


Επικονδυλίτιδα και φυσικοθεραπεία - Φυσικοθεραπεία Νέα Ιωνία\nO όρος επικονδυλίτιδα χρησιμοποιείται ευρέως για να περιγράψει τον πόνο στην περιοχή του αγκώνα. Επισημαίνει την ύπαρξη φλεγμονής (κατάληξη -ίτιδα) στον επικόνδυλο. Ο επικόνδυλος είναι μια μικρή οστική περιοχή στην έξω και στην έσω πλευρά στο τέλος του βραχιόνιου οστού και προεξέχει όταν ο αγκώνας είναι λυγισμένος στις 90 μοίρες.\nΗ συνεχής έκταση του καρπού προς τα πάνω με ταυτόχρονη στροφή του χεριού προς τα έξω μπορεί να οδηγήσει σε έξω επικονδυλίτιδα (tennis elbow). Κρεοπώλες, υδραυλικοί, ελαιοχρωματιστές, οικοδόμοι, ξυλουργοί αλλά και όσοι ασχολούνται με αθλήματα ρακέτας, όπως το τένις και το σκουός, αποτελούν κάποιες από τις ομάδες υψηλού κινδύνου.\nΑντίθετα, η συνεχής κάμψη του καρπού προς τα κάτω με την ταυτόχρονη στροφή του χεριού προς τα μέσα μπορεί να οδηγήσει σε έσω επικονδυλίτιδα όπως συμβαίνει π.χ. σε άτομα που χρησιμοποιούν φτυάρι ή σε άτομα που παίζουν γκολφ (golf elbow).\nΟι αρχές θεραπείας είναι παρόμοιες τόσο για την έξω όσο και για την έσω επικονδυλίτιδα. Αρχικά, ο ορθοπεδικός θα χορηγήσει αντιφλεγμονώδη αγωγή για να αντιμετωπιστούν τα συμπτώματα της φλεγμονής.\nΕνέσεις κορτιζόνης καλό είναι να αποφεύγονται, γιατί μπορεί να δημιουργήσουν περισσότερα προβλήματα παρά να βοηθήσουν.\nΤαυτόχρονα ο ασθενής θα πρέπει να χρησιμοποιεί τακτικά πάγο για να καταπραΰνει τον πόνο καθώς ενδείκνυται και η χρήση νάρθηκα έτσι ώστε να αποφεύγεται η υπερβολική κούραση και να μειώνονται οι δυνάμεις που ασκούνται σε αυτό το σημείο.\nΜετά τις πρώτες ημέρες και εφόσον τα συμπτώματα έχουν ηρεμήσει, ο ασθενής μπορεί να ξεκινήσει φυσικοθεραπείες. Φυσικά μέσα όπως ο υπέρηχος, το laser, η ιοντοφόρεση (χρήση ηλεκτρικού ρεύματος με χορήγηση αντιφλεγμονώδους φαρμάκου), το shockwave, χρησιμοποιούνται για να αντιμετωπιστεί η φλεγμονή και να διευκολυνθεί η διαδικασία της επούλωσης στην περιοχή.\nΣτην περίπτωση της επικονδυλίτιδας μπορεί να γίνει και ειδική, τοπική μάλαξη για να βοηθήσει τις νέες ίνες κολλαγόνου που δημιουργούνται να είναι ελαστικές και δυνατές.\nΟ φυσικοθεραπευτής διδάσκει στον ασθενή διατατικές ασκήσεις έτσι ώστε να διατηρηθεί η κινητικότητα στον αγκώνα και να αποφευχθεί η δυσκαμψία στην περιοχή του τραύματος.\nΣτο τελευταίο στάδιο της θεραπείας και εφόσον ο πόνος έχει ηρεμήσει πλήρως, ο ασθενής μπορεί να ξεκινήσει ασκήσεις ενδυνάμωσης της περιοχής που θα του υποδείξει ο φυσικοθεραπευτής.\nΣημαντικό ρόλο στο στάδιο αυτό παίζει η εκπαίδευση του ασθενούς στο πώς να αποφύγει μια υποτροπή ή νέους τραυματισμούς όταν επιστρέψει στη δραστηριότητα που επιδείνωνε τα συμπτώματα.\nΓια τους αθλητές, ιδιαίτερη έμφαση θα πρέπει να δοθεί στην βελτίωση ή αλλαγή τεχνικής στο άθλημά έτσι ώστε να αποφεύγουν υπερβολικές δυνάμεις και καταπόνηση στην περιοχή του αγκώνα.


innova 04 last won the day on January 4 2015\nΣωστή ασφάλιση λεβιέ ταχυτήτων.\ninnova 04 replied to innova 04's topic in Τεχνικά Θέματα / Πώς μπορώ να...;\nFriday στις 02:42 PM\ninnova 04 replied to ChrisM's topic in Τεχνικά θέματα\nέλεγξε την βίδα Μ6, που σφίγγει τον λεβιέ πάνω στον άξονα επιλογης ταχυτητων. άλλαξε την και ασφάλισε την αν εχει τζόγο, ειναι πηγη προβληματων\nFriday στις 02:40 PM\nΠοιο λαδι φορά ? ιξωδες + μαρκα/τυπος + ποσότητα\ninnova 04 started following Innova 125 June 12\nΗ διαφορά μεταξύ Τεχνικά Θέματα/ Πως μπορώ να και Τεχνικά θέματα είναι ουσιώδης. Το 1ο αναφέρεται σε μοτοσυκλέτες ΚΑΙ ΟΧΙ παπιά, ενω το 2ο αναφέρεται αποκλειστικά σε παπιά/scooter. Η επιμονή βεβαια κάποιων ΝΑ συνεχίζουν αβάδιστα, αβίαστα, και αβασάνιστα να ανοίγουν τόπικ στην 1η κατηγορία για το παπί τους, , είναι κι αυτη παροιμιώδης... Πιο.................. ταληράκια δεν γίνεται να γραφτεί.\ninnova 04 replied to brutos's topic in Γενική Συζήτηση\nΚαι τα 4000 και 8000 που γραφει δίπλα, τι είναι ? Οι 3 (!) αλλαγες λαδιου που εχεις κυκλώσει με κόκκινο, δεν σου λένε κάτι ? Εισαι 100% σίγουρος, οτι διαβαζεις σωστα το βιβλίο, και εβγαλες συμπέρασμα ανα 1000 χλμ?\ninnova 04 replied to ALX™'s topic in Μπλα-Μπλα\nΑυτο είναι, για να συνδεθει άλλη μπαταρία ή starter σε περίπτωση που μεινεις απο μπαταρία. Δεν κάνει για μόνιμη φόρτιση. Θα αποσυνδέεις μπαταρία και θα φορτίζεις έξω απο το όχημα. Τι αμαξι ειναι , κάνα mercedes ?\nΚαρδιά της Στερεάς Ελλάδας. Να κατέβεις και Θίσβη, άλλη φορά, ειναι ωραία. 'Νταξ, εχει και κάποια εργοστασια, και κάτω ειναι βιομηχανικό λιμάνι. Το 2000 ηταν στα σπάργανα η περιοχή, και υπήρχε κι ενα μοναδικο ταβερνακι στο λιμανι.\ninnova 04 started following Βοήθεια για vespa 50cc May 27\nΒοήθεια για vespa 50cc\ninnova 04 replied to hayabusas's topic in Τεχνικά θέματα\nΝαι, φταιει το μπουζι στις Βεσπες. Βρες και βαλε το σωστό. Παρε 2, ωστε να εχεις πάντα μαζί σου και 1 καινουργιο. Ναι, και η ηλεκτρονική κλάνει. Ψαξε την/ μετρα την. Τα ίδια έκανα, σε 150ρα του 1961. Και δούλεψε και δουλευει μια χαρά. Ειχ απαρει ανταλλακτικα απο Πειραιως (σε κα΄ποιο κεντρικο, δε ξερω αν υπάρχει) και ειχα παει με φωτο για να δουν το μοντελο, και μου τη ζητάγαν πόσο την πουλάω...\ninnova 04 started following honda supra, τι εξάτμιση; May 25\nhonda supra, τι εξάτμιση;\ninnova 04 replied to Ζαφείρα's topic in Aftermarket, αξεσουάρ και βελτιώσεις\nΤο θεμα μετακινηθηκε στην Μικρη Κατηγορια 125. https://www.stelpet.gr/Proion/17277/197/Exatmisi-olosomi-Honda-Astrea-Grand-Aspira/\ninnova 04 started following Sym he 200i evo ψυγείο πρόβλημα May 25\nSym he 200i evo ψυγείο πρόβλημα\ninnova 04 replied to Alkisr's topic in Τεχνικά θέματα\ninnova 04 started following Niki Lauda May 22\ninnova 04 replied to FlyingInADream's topic in Επικαιρότητα\nΕκπλητικό άρθρο. TY @FlyingInADream\ninnova 04 replied to Ζαφείρα's topic in Χ vs Ψ [vs Ω]...\nΑνεβηκες στατικά ή την οδηγησες ? Υπάρχει χαοτικη διαφορά μεταξυ τους, ωστε να δεις αν κουμπώνεις πάνω της. Βόλο-Λάρισα κι ακόμη παραπανω, δεν θα'χεις πρόβλημα. Πάει μια χαρά.\ninnova 04 started following Γνώμη για Daytona Must 125 May 19\ninnova 04 started following Yamaha Townmate restore May 19\ninnova 04 replied to Tasos Meli's topic in Αναπαλαιώσεις / Ανακατασκευές / Restore / Rebuild / Caferacer projects\nΩραίο δούλεμα, στρωτό ακούγεται.\ninnova 04 replied to klab's topic in Ευχάριστα\n...απ' τον ενα τάφο, στον άλλο...\ninnova 04 replied to ouraniosvf's topic in Ευχάριστα


Ανταλλακτικά αυτοκινήτων Dacia υψηλής ποιότητας και σε οικονομικές τιμές!\nΣτο ηλεκτρονικό κατάστημα της Onparts μπορείτε να βρείτε και να αγοράσετε ανταλλακτικά αυτοκινήτων Dacia για οποιοδήποτε μοντέλο της εταιρείας, ανεξαρτήτως σειράς και έτους κατασκευής. Πλοηγηθείτε εύκολα στις κατηγορίες και χωρίς χρονοτριβές εντοπίστε το ανταλλακτικό που σας ενδιαφέρει. Προχωρείστε στην παραγγελία και παραλάβετε άμεσα τα ανταλλακτικά που απαιτούνται για την άμεση επισκευή του αυτοκινήτου σας.\nΚαλέστε το έμπειρο τμήμα τηλεφωνικής εξυπηρέτησης μας για οποιαδήποτε απορία σας σχετικά με τη διαθεσιμότητα και συμβατότητα του ανταλλακτικού που αναζητάτε. Στην Onparts με υψηλή αίσθηση ευθύνης απέναντι στον πελάτη μας, εγγυώμαστε τόσο τις οικονομικές τιμές όσο και την κορυφαία ποιότητα των ανταλλακτικών Dacia που διαθέτουμε.\nΕπιλέξτε Μοντέλο & Κινητήρα Dacia στην παρακάτω φόρμα για να πραγματοποιήστε αναζήτηση ανταλλακτικών.


Aristera sti Mitilini: ΤΟ ΠΡΟΓΡΑΜΜΑ ΤΟΥ 37ου ΦΕΣΤΙΒΑΛ ΚΝΕ-ΟΔΗΓΗΤΗ\nΣτην τελική ευθεία προς την κορύφωσή του βρίσκεται το 37ο Φεστιβάλ ΚΝΕ - «Οδηγητή», που φέτος έχει κεντρικό σύνθημα «Ο δικός σου δρόμος - για τις δικές σου ανάγκες - με το ΚΚΕ για το σοσιαλισμό».\nΤο Γραφείο Τύπου του ΚΣ της ΚΝΕ ανακοίνωσε χθες ολόκληρο το πρόγραμμα του τριημέρου κορύφωσης του Φεστιβάλ στην Αθήνα. Η Ανακοίνωση του Γραφείου Τύπου της ΚΝΕ έχει ως εξής:\n«Οι κεντρικές εκδηλώσεις του 37ου Φεστιβάλ της ΚΝΕ και του "Οδηγητή" θα πραγματοποιηθούν για δεύτερη συνεχή χρονιά στη Δυτική Αθήνα, εκεί που χτυπά η καρδιά της εργατικής τάξης και των παιδιών της, των φτωχών λαϊκών στρωμάτων. Τις εκδηλώσεις θα φιλοξενήσει το «Πάρκο Περιβαλλοντικής Ευαισθητοποίησης "Αντώνης Τρίτσης"», στο Ιλιον από τις 15 έως τις 17 Σεπτέμβρη.\nΣε αυτές τις περιοχές σήμερα οι λαϊκές οικογένειες έχουν γονατίσει εξαιτίας των αντιλαϊκών μέτρων ΠΑΣΟΚ - ΝΔ - πλουτοκρατίας - τρόικας. Δεν υπάρχει σπίτι χωρίς άνεργο ή κακοπληρωμένο εργαζόμενο. Το επόμενο διάστημα τα πράγματα θα γίνουν ακόμη χειρότερα για το λαό και τη νεολαία της χώρας μας. Το Φεστιβάλ είναι απάντηση σε συνθήκες καπιταλιστικής κρίσης κόντρα στα αδιέξοδα του καπιταλισμού, αναδεικνύει τη μόνη ελπίδα σήμερα για τους εργαζομένους. Καλεί σε συμπόρευση με το ΚΚΕ, στην πάλη για το Σοσιαλισμό - Κομμουνισμό.\nΗ πραγματοποίηση του Φεστιβάλ στο Πάρκο Τρίτση έχει παράλληλα και διεκδικητικό χαρακτήρα, χαρακτήρα υπεράσπισής του από την ιδιωτική πρωτοβουλία και τα συμφέροντα των μεγαλοεπιχειρηματιών που το λιγουρεύονται.\nΤο ΚΚΕ και η ΚΝΕ σταθερά αναδεικνύουν την ανάγκη αξιοποίησης του Πάρκου ως χώρου αναψυχής, τη λειτουργία του με βάση τις λαϊκές ανάγκες.\nΤο πρόγραμμα του 37ου Φεστιβάλ της ΚΝΕ και του "Οδηγητή" έχει ως εξής:\n21:30: "Μην καρτεράτε να λυγίσουμε", αφιέρωμα στους αλύγιστους και ανυποχώρητους της ταξικής πάλης, με τους Γεράσιμο Ανδρεάτο, Μανώλη Ανδρουλιδάκη, Ρίτα Αντωνοπούλου, Κώστα Θωμαΐδη. Ενορχήστρωση: Γιάννης Παπαζαχαριάκης.\n23:00: Συναυλία με τον Βασίλη Παπακωνσταντίνου.\n19:30: Συζήτηση για τις εξελίξεις στο χώρο του ποδοσφαίρου: "Κόκκινη κάρτα στο ποδόσφαιρο - επιχείρηση".\n21:30: "Με μια λύρα από τον Πόντο ως την Κρήτη", με τους Γιώργο Αμαραντίδη, Αλέξανδρο Παπαδάκη.\n23:30: Αφιέρωμα στα 90 χρόνια από τη γέννηση της Σωτηρίας Μπέλλου και λαϊκό γλέντι από το συγκρότημα του Νίκου Τατασόπουλου και την Μαρία Κώτη.\n19:30: Συζήτηση για τη Ρώσικη Πρωτοπορία και συναυλία κλασικής μουσικής από τα Μουσικά Σύνολα της ΚΝΕ.\n22:00: Αφιέρωμα στον ποιητή Νίκο Γκάτσο, από το συγκρότημα "Ρωμιοσύνη".\n22:45: Συναυλία με τον Πάνο Μπούσαλη.\n23:30: Συναυλία με τους "Κι έτσι οι μέρες περνούν, the band".\n20:00: "Ο κύκλος με την κιμωλία"του Μπ. Μπρεχτ, από τη Θεατρική Ομάδα του ΠΑΜΕ.\n21:30: «Και στον ίδρο το δικό γίνε συ τ' αφεντικό», μουσικο-θεατρικό αφιέρωμα στον ποιητή Κώστα Βάρναλη, με την Ορχήστρα της ΚΝΕ και τους Ειρήνη Σακαλή, Σταμάτη Σαμοΐλη, Νατάσα Μουσάδη, Γιώργο Γεωργακάκη.\n23:00: Συναυλία με τον Goran Bregovic.\n20:00: Συζήτηση: "Οικονομικές - Πολιτικές εξελίξεις και προοπτικές της ταξικής πάλης, 20 χρόνια μετά τη νίκη της αντεπανάστασης".\n21:30: "100 χρόνια από τη γέννηση του ποιητή Φώτη Αγγουλέ", μουσικό αφιέρωμα - εκδήλωση σε επιμέλεια της Πολιτιστικής Επιτροπής του ΚΣ της ΚΝΕ με το συγκρότημα της Νατάσας Παπαδοπούλου - Τζαβέλα.\n23:00: "Ταξίδι στο Αιγαίο", νησιώτικο γλέντι με τον Νίκο Οικονομίδη.\n21:30: Συναυλία από μαθητικά συγκροτήματα.\n22:30: Συναυλία alternative rock με τους "Biotech".\n23:30: Συναυλία rock από τους "Jethro Talibans".\n20:00: Πλατφόρμα σύγχρονου χορού.\n20:30: Χαιρετισμός από τον Γραμματέα του ΚΣ της ΚΝΕ, Θοδωρή Χιώνη.\n20:45: Ομιλία από την ΓΓ της ΚΕ του ΚΚΕ, Αλέκα Παπαρήγα.\n21:30: "Το μέλλον δε θα 'ρθει από μονάχο του", συναυλία με τους Θάνο Μικρούτσικο, Χρήστο Θηβαίο, Γιάννη Κούτρα, Άννα Λινάρδου.\n23:00: "...Και θα λάβουνε τα όνειρα εκδίκηση", αφιέρωμα στα 100 χρόνια από τη γέννηση του ποιητή Οδυσσέα Ελύτη με τους Δημήτρη Μητροπάνο, Βασίλη Λέκκα, Δημήτρη Μπάση, Ανδριάνα Μπάμπαλη. Απαγγελία: Κώστας Καζάκος. Ενορχήστρωση: Γιάννης Παπαζαχαριάκης.\n21:30: "Η λαϊκή παράδοση σε μέλλοντες διαρκείας...", Ηπειρώτικα, πολυφωνικά, γκάιντες, τσαμπούνες και ικαριώτικα, με χορούς και με τραγούδια.\n23:30: Λαϊκό γλέντι με το συγκρότημα του Βαγγέλη Κορακάκη.\n19:00: Συζήτηση για τις εξελίξεις στο χώρο του Πολιτισμού.\n21:30: Συναυλία από μαθητικά συγκροτήματα: "DIVO" (Ν. Ιωνία), "ΑΝΥ.Ρ" (Ζωγραφού), "Αγραφοι Νόμοι" (Ηλιούπολη).\n22:30: "Ιστορίες για κρουστά", Βασίλης Βασιλάτος.\n23:30: Συναυλία από τους "KollektivA - Μια ιδέα που εξαπλώνεται".\n19:15: "27/9/1941-27/9/2011: Εκδήλωση - αφιέρωμα για τα 70 χρόνια από την ίδρυση του ΕΑΜ" από την ΠΕΑΦΕ και την ΚΝΕ.\n17:30: Χαμένοι στο διάστημα (κυνήγι χαμένου θησαυρού)\n19:00: Βιβλιοπαρουσίαση το "Παιδαγωγικό ποίημα" του Α. Σ. Μακάρενκο.\n20:30: Παράσταση: "Ο καραγκιόζης στο διάστημα" από τον Θανάση Λιούνη.\n21:30: Προβολή ταινίας μικρού μήκους: "Το κόκκινο μπαλόνι".\n17:30: Εργαστήριο κούκλας - κουκλοθέατρου.\n19:00: Συζήτηση με νέους γονείς για τη διαπαιδαγώγηση του παιδιού.\n20:30: Κουκλοθέατρο: "Ο μισοκοκοράκος" από το εργαστήριο "Μαιρηβή".\n21:30: Προβολή ταινίας μικρού μήκους: "Το άσπρο άλογο".\n17:30: Μάθημα σκάκι για παιδιά.\n19:00: Μουσικοθεατρική παράσταση: "Το πολύχρωμο παραμύθι" από την Ιρίνα Μπόικο.\n21:30: Μουσικοκινητικά παιχνίδια.\n- Χώροι συζητήσεων.\n- Μεγάλη έκθεση για την υπερενενηντάχρονη Ιστορία του ΚΚΕ.\n- Έκθεση - αφιέρωμα στα 140 χρόνια από την Κομμούνα του Παρισιού.\n- Εργαστήρια: Κρουστών με το Βασίλη Βασιλάτο, Εικαστικών, Πολυφωνικού τραγουδιού από τον Αλέξανδρο Λαμπρίδη, Κατασκευή κούκλας από την Ιρίνα Μπόικο, Παραδοσιακών χορών, Κοινωνικού ντοκιμαντέρ.\n- Διεθνούπολη, με τη συμμετοχή δεκάδων οργανώσεων νεολαίας από όλο τον κόσμο.\n- Περίπτερα θεραπευτικών κοινοτήτων.\n- Κοινότητες μεταναστών.\n- Προβολές - αφιερώματα.\n- Βιβλιοπωλείο της "Σύγχρονης Εποχής".\nΑναρτήθηκε από Aristera sti Mitilini στις 4:54 μ.μ.\nΕτικέτες 37ο ΦΕΣΤΙΒΑΛ ΚΝΕ, ΕΚΔΗΛΩΣΕΙΣ, ΠΡΟΓΡΑΜΜΑ, ΦΕΣΤΙΒΑΛ ΚΝΕ


Ainsworths Bach Agrimony 10ml - ilovepharmacy.gr\n> Συμπληρώματα & Εναλλακτικά>Ανά Είδος>Ανθοϊάματα>Ainsworths Bach Agrimony 10ml\nAinsworths Bach Agrimony 10ml\nΕυθυμία & ηρεμία\nΤο ανθοΐαμα Ainsworths Bach Agrimony χρησιμοποιείται για όσους έχουν κρυφές ανησυχίες και εσωτερικά μαρτύρια. Δηλαδή για όσους νιώθουν φόβο των δυσάρεστων συναισθημάτων. Αποκρύπτουν την αληθινής ψυχική κατάσταση, προσποιούνται ευφορίας, δείχνουν χαρούμενοι και γελαστοί, φοβούνται μήπως οι άλλοι καταλάβουν ότι φοβούνται (ή ότι είναι στεναχωρημένοι). Για όσους προσπαθούν να φαίνονται άνετοι/εύθυμοι/σοβαροί/άφοβοι/ικανοί/ήρεμοι. Το ανθοΐαμα Ainsworths Bach Agrimony προσφέρει ηρεμία και ευθυμία.


Η νέα εμμονή των σταρ είναι η δαντέλα! - TLIFE\nΗΟΜΕ Μόδα Celebrities Μόδα Η νέα εμμονή των σταρ είναι η δαντέλα!\nΗ δαντέλα είναι ο πιο παλιομοδίτικος τρόπος να πεις ότι νιώθεις σέξι! Η εορταστική περίοδος είναι και επίσημα εδώ και εσύ ψάχνεις τρόπους για να ανανεώσεις τις βραδινές σου εμφανίσεις! Εμπιστεύσου τη δύναμη της δαντέλας. Δεν θα σε κάνει να νιώσεις σαν να διακτινίστηκες στην κακή πλευρά της δεκαετίας του ’80 αλλά θα σε φέρει πιο κοντά στη σαγηνευτική πλευρά του εαυτού σου!\nΣτη λευκή δαντέλα ελοχεύει ένας σημαντικός κίνδυνος! Θα πρέπει να προσέξεις το μήκος και το χτένισμα για να μην θυμίζεις… πρόβα νυφικού! Το βασικό μήκος της σεζόν είναι το μίντι! Μπορείς να το φορέσεις με δύο μανίκια όπως η Taylor Swift, με ένα μανίκι όπως η Milla Jonovich ή χωρίς μανίκια όπως η Dasha Zhukova! Μας αρέσει πολύ η επιλογή της Keira Knightley να συνδυάσει το λευκό μίντι δαντελένιο φόρεμά της με μαύρο σακάκι! Ακολούθησε την!\nΗ κόκκινη δαντέλα μιλάει απευθείας στο αντρικό υποσυνείδητο! Οι lingerie αναφορές που έχει, ξυπνάνε τα ανδρικά ένστικτα και οδηγούν κάθε αρσενικό βλέμμα πάνω σου! H Megan Washington και η Michelle Williams επιλέγουν κόκκινα δαντελένια φορέματα μέχρι το γόνατο τόσο ρομαντικά που γίνονται σχεδόν επικίνδυνα. Η Rihanna με Elie Saab αφήνεται στο ρόλο του μοιραίου θηλυκού που της ταιριάζει τόσο πολύ…


Κρίσιμη μέρα στο μέτωπο της FIBA! - pressaris.gr\nΚρίσιμη μέρα στο μέτωπο της FIBA!\nΙδιαίτερα κρίσιμη θεωρείται η σημερινή μέρα από τους ανθρώπους του Άρη ως προς την προσπάθεια να αρθεί το απαγορευτικό μεταγραφών από την FIBA. Εφόσον έχει οριστικοποιηθεί η συμφωνία με τον Αντρέα Ματσόν, ο εκπρόσωπός του αναμένεται να ενημερώσει εγγράφως την Παγκόσμια Ομοσπονδία και έτσι θα εκκρεμεί μόνο η οφειλή στον Άαρον Μάιλς.\nΟι κίτρινοι κάνουν λόγο για οριστική συμφωνία με τον Ματσόν. Εφόσον αυτό ισχύει, ο Ντάριο Σαντρόλι, εκπρόσωπος του Ιταλού τεχνικού οφείλει να ενημερώσει την FIBA πως δεν υπάρχει πλέον αίτημα του πελάτη του για να απαγορεύονται οι μεταγραφές του Άρη.\nΑυτό σημαίνει ότι πλέον οι κίτρινοι θα έχουν σε εκκρεμότητα την υπόθεση Μάιλς, του οποίου η πλευρά δεν έχει αποδεχθεί τον προτεινόμενο διακανονισμό.\nΟι άνθρωποι της διοίκησης ισχυρίζονται ανεπισήμως πως η FIBA έχει αφήσει να εννοηθεί ότι θα βοηθήσουν ώστε να βρεθεί λύση στο θέμα Μάιλς με την δική της μεσολάβηση, έχοντας όμως δώσει εντολή για άρση του απαγορευτικού.\nΜένει να φανεί σήμερα ή τις επόμενες μέρες αν δικαιωθούν οι κίτρινοι για την αισιοδοξία που έχουν ή αν τελικά η FIBA καθυστερήσει κι άλλο την άρση του απαγορευτικού.\nΑποκτά ρόλο βασικού και στην Ανδρών ο Βεζένκοφ\nΣτο μικρόσκοπιο ο Ρουγκάλας


Προσκυνητής: Ο ηγούμενος Εφραίμ και ο αθλητής του NFL\nΜια εικόνα του Γέροντα Εφραίμ βρίσκεται στα αποδυτήρια μιας ενός εκ των μεγαλύτερων ομάδων φούτμπολ. Χάρη σε ένα σύγχρονο "Σαμψών" που μέσω του γάμου του με μια Ελληνοαμερικανίδα, μυήθηκε ελληνορθόδοξη πίστη.\nΣτις σελίδες των New York Times φιλοξενήθηκε η ιστορία του Τρόι Πολαμάλου (σ.σ. ο σύγχρονος Σαμψών που λέγαμε) και η σχέση του με τον πνευματικό του, τον ηγούμενο της μονής Βατοπαιδίου!\nΤην ιστορία του Πολαμάλου την έχουμε γράψει στο παρελθόν. Στην off season επισκέπτεται το Άγιο Όρος και διάφορα ορθόδοξα μοναστήρια στην Ελλάδα και στη Βουλγαρία. Είναι ενεργό μέλος της ελληνορθόδοξης οικογένειας του Πίτσμπουργκ και κάνει το σταυρό του μετά από κάθε save.\nΠιστή συντροφιά στο δρόμο για την κατάκτηση ενός δεύτερου Super Bowl είναι ένα βιβλίο ονόματι "Συμβουλές από το Άγιο Όρος", το οποίο πωλείται στο Amazon και περιέχει γραπτές ομιλίες και γράμματα του Εφραίμ.\nΟ Πολαμάλου νιώθει πολύ κοντά στον Εφραίμ και έδωσε το όνομα του μοναχού στον δεύτερο γιο του. Το πρώτο παιδί του Τρόι και της Θεοδώρας βαφτίστηκε Παΐσιος!\nΟ Πολαμάλου έχει κατακτήσει δύο πρωταθλήματα με τους Πίτσμπουργκ Στίλερς στα επτά χρόνια παρουσίας του στο NFL. Η ζωή του άλλαξε, όπως υποστήριξε, όταν επισκέφθηκε το Άγιο Όρος, προσθέτοντας ότι διέκρινε γύρω του ταπεινότητα και θυσία για το γενικότερο καλό.\nΣύμφωνα με τους ανθρώπους της ομάδας του είναι ο τελευταίος άνθρωπος που ανεβαίνει στο λεωφορείο, καθώς προσεύχεται για αρκετή ώρα μετά από αγώνα. Στη συνέχεια συγκεντρώνει προσεκτικά ορισμένα από τα προσωπικά του αντικείμενα. Μια φωτογραφία του Εφραίμ, μία εικόνα του Ιησού και μια της Παναγίας.\nΟι συμπαίκτες του τον ψήφισαν ως τον πολυτιμότερο παίκτη της ομάδας τη φετινή σεζόν. "Όταν χρειαζόμαστε καθοδήγηση, σε αυτόν στρεφόμαστε. Ο Τρόι είναι σημαντικότερος άνθρωπος από αρκετούς που κηρύσσουν το λόγο του Θεού", τόνισε ο συμπαίκτης του, Τζέιμς Χάρισον.\nΟ 29χρονος που έγινε διάσημος σε ολόκληρο τον κόσμο όταν ασφάλισε τα μαλλιά του, παραχωρεί συνέντευξη μόνο όταν είναι υποχρεωμένος με την προϋπόθεση ότι δεν θα μιλήσει για την πίστη του.\nΔιαβάστε και:Ο Τρόι,η Θεοδώρα και ο γέροντας Παίσιος\nΑναρτήθηκε από π.Γεώργιος-Προσκυνητής στις 1/15/2011\nΕτικέτες διαφορα γεγονοτα, μεταστροφές